Nastavljeno suđenje za pogibiju radnika u Lučanima, svedočili članovi porodice - N1\nNastavljeno suđenje za pogibiju radnika u Lučanima, svedočili članovi porodice\nVesti Autor:Nenad Božović29. apr. 202219:22 > 20:392 komentara\nU Osnovnom sudu u Ivanjici nastavljeno je suđenje za smrt dvojice radnika u vojnoj fabrici "Milan Blagojević" u Lučanima. Postupak je obustavljen protiv prvooptuženog Radoša Milovanovića, direktora te fabrike, koji je preminuo prošle nedelje, pa je suđenje nastavljeno dvojici fabričkih rukovodilaca.\nNakon što je postupajući sudija Ljubiša Tomićević konstatovao da se zbog smrti bivšeg direktora MB Namenske u Lučanima Radoša Milovanovića, obustavlja sudski postupak protiv njega, suđenje je nastavljeno drugoj dvojici optuženih, Tomi Stojiću i Vladimiru Lončareviću.\nNela Milivojević, majka nastradalog Milomira prisetila se dana kada je on sa povredama primljen u čačansku bolnicu. Ispričala je da je nezgoda bila u 19.20 sati, a da je njen sin u Čačku zadržan do ponoći. Prema njenim rečima, da porodica nije urgirala da Milomir ide na VMA, ostao bi u čačanskoj bolnici do jutra. Milivojević je ispričala na svedočenju da je njen sin imao povrede unutrašnjih organa, tzv. blast povrede koje nastaju pri eksploziji i temperaturama između 2.600 i 3.000 stepeni Celzijusa.\nOna je izjavila da je savetovala svog sina da napusti fabriku, jer se plašila da bi nešto moglo da mu se dogodi. Milivojević je rekla prilikom svedočenja da je njen sin nastradao u objektu koji je pušten u pogon samo mesec dana pre toga.\nRekla je i da taj objekat nije imao upotrebnu dozvolu, da radnici nisu imali adekvatna zaštitna odela, koja su tek nakon toga nabavljena. Milivojević je rekla da su burići promenjeni posle pogibije radnika. Umesto kartonskih, nabavljeni su prohromski.\nMirjana Milivojević, sestra nastradalog Milomira, ispričala je da su im lekari na VMA rekli da je njenom bratu izgorelo 69 odsto tela, i da je za tih dvadeset dana provedenih u bolnici, imao čak sedam reanimacija.\n"Ovo je jedno mesto koje je bilo pod velikim uticajem prvooptuženog koji je sada pokojni. Na to treba dodati i izjave premijerke i posete ministara, i uverenja o nekažnjivosti i ulozi koju su imali u predizbornim aktivnostima. Slali su poruke da država stoji iz njih. Sada očigledno tih poruka nema, i čini se da se to oseća", kaže advokat Vladimir Todorić.\n"Ovog 14. ula će biti pet godina od smrti mog sina. Pa, u Hagu gde su procesi mnogo složeniji, do sada bi se presudilo. Zašto ih ne oslobode kako bi mi mogli da pokrenemo postupak. Sve će ići pred Evropski sud pravde. Ali, ne može dok se ovde ne završi suđenje", kaže Milovan Milivojević, otac poginulog Milomira.\nU narednim suđenjima svedočiće radnici koji su tog 14. jula 2017. godine bili u smeni sa nastradalim Milivojevićem i Ignjatovićem.\nlučaniMilan Blagojević namenskamilomir milivojevićmilovan milivojevićN1TVradoš milovanovićsuđenje\npre 36 min 19


Dodik: Izetbegović nakon 30. avgusta neka Sporazum nosi kući - Istinito.com - Ne budi ovca!\nPočetna > Aktuelno > Dodik: Izetbegović nakon 30. avgusta neka Sporazum nosi kući\n20. Avgusta 2019. Istinito404Leave a Comment on Dodik: Izetbegović nakon 30. avgusta neka Sporazum nosi kući\nMilorad Dodik, član Predsjedništva BiH, kazao je da je i on glasao da se skine sa dnevnog reda ANP s obzirom da je vidio da su druga dva člana saglasna da se to uradi, i da imaju većinu. Napomenuo je da Sporazum trojice lidera vrijedi još 10 dana.\nKomentarišući prijedlog zaključka na konstataciju koju je dao Zeljko Komsić, predsjedavajući Predsjedništva BiH, da predsjedavajući Savjeta ministara BiH pošalje godišnji plan za NATO, a ukoliko to on ne učini da to uradi predsjedavajući Predsjedništva BiH, Dodik je rekao da to vrijeđa inteligenciju i da su takvi prijedlozi juče dolazili i od nekih međunaronih zvaničnika.\nOn je naglasio da za 10 dana ističe rok da se implementiraju principi sporazuma koji su potpisala tri lidera Bakir Izetbegovic, lider SDA, Dragan Čović, lider HDZ-a i Dodik, kao lider SNSD-a, i da će nakon ovoga vidjeti šta dalje i kako.\n“Što se tiče izjave Bakira Izetbegovića da principi i dalje vrijede nakon 30. avgusta neka ih onda on ponese svojoj kući”, kazao je Dodik.\nTagged anp dodik istinito nato\nBanjaluka: Od 1. septembra kontrole septičkih jama\nObnavljanje signalizacije u blizini škola


22. januara 2016. godine u Sarajevu, Fondacija Udružene žene Banja Luka je u saradnji sa NVO Medica Zenica i Sarajevskim otvorenim centrom organizovala radni sastanak na kojem su učestvovale/i predstavnice/i organizacija civilnog društva, članice Komisije za ravnopravnost polova Predstavničkog doma Federacije BiH i članice Kluba parlamentarki Predstavničkog doma Parlamenta Federacije BiH.\nCilj sastanka je bio predstavljanje iskustava i rezultata primjene Programske platforme za saradnju žena u parlamentima i aktivistkinja organizacija civilnog društva u BiH za period 2010 – 2014, kao i utvrđivanje prioriteta za saradnju u okviru izvršne i zakonodavne vlasti i organizacija civilnog društva na području Federacije BiH u okviru Programske platforme za period 2016 – 2018.\nUčesnice/ci radnog sastanka su utvrdile/i prioritete saradnje za naredne dvije godine, kako slijedi:\nUnapređenje Zakona o zaštiti od nasilja u porodici Federacije BiH. Nacrt Zakona o izmjenama i dopunama Zakona o zaštiti od nasilja u porodici Federacije BiH je usvojen 2. decembra 2015. godine u Predstavničkom domu Parlamenta FBiH i upućen u javnu raspravu. Predložene izmjene zakona predviđaju da sigurne kuće moraju imati status ustanove, ali i da se finansiranje sigurnih kuća provodi iz budžeta Federacije BiH u iznosu od 70% a iz budžeta kantona u iznosu od 30%. Ova finansijska sredstva predviđena su samo za smještaj preživjele u sigurnu kuću. Predstavnice organizacija civilnog društva su istakle da su ove izmjene i dopune neprihvatljive, te da će, ukoliko se usvoji ovakav Prijedlog Zakona o zaštiti od nasilja u porodici Federacije BiH rad sigurnih kuća biti veoma otežan i onemogućen.\nUčesnice/i radnog sastanka su zaključile/i da prihvatljivo rješenje mora sadržavati odredbu sa se sigurne kuće osnovaju po Zakonu o ustanovama i Zakonu o udruženjima i fondacijama, čime se omogućava nesmetan rad sigurnih kuća. Učesnice/i sastanka su istakle/i zabrinutost zbog otežanog finansiranja sigurnih kuća, te ocijenile/i neprihvatljivim odredbe Prijedloga Zakona kojima se osigurava finansiranje samo smještaja preživjele u sigurnu kuću, te da je nužno da sredstva javnih budžeta pokrivaju i fiksne i varijabilne troškove sigurnih kuća u Federaciji BiH.\nUnapređenje nacrta Zakona o izmjenama i dopunama Zakona o osnovama socijalne zaštite, zaštite civilnih žrtava rata i porodica sa djecom. Nacrtom je predviđeno da žrtve silovanja u ratu imaju status civilne žrtve rata, te da će ovaj status utvrđivati petočlana komisija koja će biti formirana. Učesnice/i sastanka smatraju neprihvatljivim osnivanje ove komisije, čime bi žene koje godinama šute o silovanju koje su pretrpile bile izložene ponovnoj traumi. Nakon što smognu snage da govore o nasilju koje su preživjele, moraju se pojaviti pred pet članova komisije s kojima ranije nisu imale kontakta. Učesnice/i su postavile pitanje o stručnosti članova i članica ove komisije, njihovoj osjetljivosti za osobe koje su preživjele silovanje u ratu, kriterijima dodjeljivanja statusa, te svrhe formiranja komisije, s obzirom da postoji Institut za medicinsko vještačenje, koji je specijalizovana ustanova koja je do sada utvrđivala status civilne žrtve rata.\nZaštita materinstva i ujednačavanje porodiljskih naknada u kantonima Federacije BiH. Vidljiva je diskriminacija žena u Federaciji BiH zbog neujednačenih porodiljskih naknada i porodiljskih osdustva u Federaciji BiH. Procenat visine porodiljske naknade utvrđuje se propisima kantona što vodi situaciji da je isplata naknada za porodilje neujednačena. U nekim dijelovima Federacije BiH porodilje su u potpunosti uskraćene za ovo pravo. Diskriminacijom po ovom osnovu su naročito pogođene nezaposlene porodilje koje ovo pravo ostvaruju u ograničenom obimu, u zavisnosti od ekonomske moći kantona.\nUčesnice/i sastanka su zaključile/i da je nužno provesti hitne aktivnosti usmjerene ka ujednačavanju porodiljskih naknada za sve porodilje u Federaciji BiH, te da se po uzoru na Republiku Srpsku treba formirati fond dječije zaštite, iz kojeg bi se isplaćivale naknade porodiljama. Posebna pažnja treba biti usmjerena na omogućavanje ostvarivanja prava na porodiljsku naknadu za nezaposlene porodilje.\nRadni sastanak je organizovan uz podršku Ambasade Sjedinjenih Američkih Država u Bosni i Hercegovini.


"Lift-Slobodan show" večeras premijerno u Gračanici | Građanska stranica\nFOTO: Radio Kim/Sa konferencija za medije\nPredstava "Lift-Slobodan show" večeras će premijerno biti izvedena u Domu kulture u Gračanici. Režiju potpisuje Nenad Todorović. Komad o tragičnoj sudbini jednog čoveka i nacionalnog vođe, njegove porodice i njegovog naroda, o jednom nesrećnom vremenu i generacijama čiji su pripadnici bili u njemu voljni akteri i(li) češće nevoljne žrtve i svima nama koji u posledicama toga i dalje živimo - predstavu opisuju iz Narodnog pozorišta Priština.\n"Lift-Slobodan show" je postdramska predstava koja se bavi umetničkom analizom devedesetih godina prošlog veka, sa naglaskom na vladavinu Slobodana Miloševića.\nProučavanjem i rekonstrukcijom dokumentarnih snimaka, transkripata razgovora, dokumenata, memorijalnih beleški, transkripata iz Haga te političko analitičke literature, ali i intervjua sa stanovništvom, te biografskih priča glumaca iz predstave, pokušali smo da uđemo u umetnički dijalog sa vremenom koje je odredilo naše živote, blisku i dalju budućnost, nacionalne, teritorijalne i identitetske redefinicije - navode iz NPP u najavi predstave.\nU svojoj postmodernoj formi kombinuje i različite žanrovske i stilske pristupe. Najbliže žanrovsko određenje moglo bi da bude - politički komad sa pevanjem. Komad formalno sudara melodramsko memorijalna kazivanja i epsko dokumentarno naše stvarnosti devedesetih godina - dodaju.\nU predstavi igra i peva dvanaest mladih glumaca i deset mladih pevača omladinskog hora "Glee Srbija".\nOvo su generacije 'poslednjih beba devedesetih'. Komad kroz njihovu prizmu tumači i problematizuje socio-politički sadržaj devedesetih koji je uticao na živote njihovih roditelja i nude dirljive i iskrene stavove i sećanja na period najranije mladosti - dodaju dalje iz NPP-a.\nU podeli su mladi ljudi rođeni, odrasli i školovani na KiM-u, i mladi ljudi iz Beograda koji su se sa problemom KiM-a sreli posredno.\nUloge tumače Ivana Kovačević, Dejan Cicmilović, Milorad Kapor, Anika Grujić, Milena Jakšić, Jelena Orlović, Tamara Tomanović, Jovan Zdravković, Uroš Novović, Vasilj Adžić i Marko Panajotović.\nPredstava počinje u 20 časova. Premijera u Beogradu zakazana je za 18. mart, na velikoj sceni Narodnog pozorišta.


planina selidba dom\nAli, postavlja se pitanje da li je to zaista idelano rešenje? Naravo, odgovor na ovo pitanje je gotovo suvišan, jer je sasvim jasno da jeste u pitanju maltene idealno rešenje za zdrav i dug život, ali... uvek ima ono ali. Dakle, ali pod uslovom da nemate dece koja idu u osnovnu ili srednju školu, recimo i koja naprosto uživaju da borave u gradu. Sasvim je normalno da njima ne smeta ni buka ni nezdrav vauduh, budući da su u potpunosti na sve to navikli, a na našu i njihovu žalost.\nOno što ćete svakako osetiti kao boljitak ako se preselite sasvim sigurno je svežiji, čistiji vazduh i mnogo više mogućnosti za boravak na otvorenom, te bavljenje poljoprivredom, ali i hobijima, kao što je recimo uzgajanje cveća. Samim tim je čovek koji se preseli na planinu ne samo zdraviji, već i srećniji, jer nije bombardovan svakodnevno različitim impulsima kao što je to slučaj u gradskim sredinama, gde na svakom koraku možete da čujete ili ugledate reklamu za nešto ili dok se vozite gradskim prevozom naslušate se raznih negativnih priča.\nGubitak sna može loše da utiče na metabolizam i postepeno dovede do gojenja, pok...


– Stećaka u Bosni i Hercegovini ima više od 60.000, a 24 nekropole stećaka upisane su u UNESCO-vu listu svjetskog naslijeđa. Uprkos ovim brojkama, te impresivnom značaju za kulturno naslijeđe Bosne i Hercegovine, velika većina stećaka je u lošem stanju – kazao je Dizdar.\nMladi iz pet bosanskohercegovačkih gradova: Foča, Travnik, Trebinje, Stolac i Posušje su bili zaduženi za formiranje timova volontera sa kojim su proveli aktivnosti u oviru projekta.\nUprkos problemima sa kojima su se suočavali timovi u radu na projektu, prevaziđeni su fokusiranjem na osnovnu poruku a to je da stećci pripadaju svim građanima Bosne i Hercegovine, bez obzira kako ih oni tumačili.\nPrevious Arheolozi pronašli zanimljivu figuricu na Kopilu kod Zenice\nNext Firma iz Zenice proizvodi odjevne komplete za policiju i sigurnosne snage Danske


Etički kodeks javnih tužilaca i zamenika javnih tužilaca Republike Srbije\n("Sl. glasnik RS", br. 42/2021)\nSvrha donošenja Etičkog kodeksa je da se uspostavljanjem i prihvatanjem standarda profesionalne etike nosilaca javnotužilačke funkcije u vršenju funkcije i privatnom životu doprinese jačanju vladavine prava i poverenja javnosti u javno tužilaštvo.\nImajući u vidu da je jačanje integriteta tužilaca od ključnog značaja za poverenje javnosti u javno tužilaštvo, Državno veće tužilaca, u cilju uspostavljanja etičkih standarda javnih tužilaca i zamenika javnih tužilaca, kako u vršenju funkcije, tako u privatnom životu, donosi ovaj kodeks.\nDržavno veće tužilaca posebno smatra da nosioci javnotužilačke funkcije, pored pridržavanja načela Etičkog kodeksa, prilikom ostvarivanja svoje uloge treba da imaju u vidu i Smernice Ujedinjenih nacija o ulozi tužilaca usvojene na Osmom kongresu o prevenciji zločina i tretmanu prestupnika od 1990. godine u Havani, Kuba, Preporuku Saveta Evrope (REC(2000)19) o ulozi javnog tužilaštva u krivično pravnom sistemu, mišljenje Konsultativnog veća evropskih tužilaca broj 13(2018) o nezavisnosti, odgovornosti i etici tužilaca, Deklaraciju iz Bordoa od 2009. godine, Povelju iz Rima od 2014. godine, Evropsko uputstvo o etici i ponašanju za javne tužioce Konferencije Generalnih državnih tužilaca Evrope od 31. maja 2005. godine, Standarde profesionalne odgovornosti i deklaraciju osnovnih dužnosti i prava tužilaca Međunarodnog udruženja tužilaca.\nII ETIČKA NAČELA\nJavni tužilac i zamenik javnog tužioca dužan je da postupa u skladu sa Ustavom, zakonom i propisom donetim na osnovu zakona, potvrđenim međunarodnim ugovorom, opšteprihvaćenim pravilima međunarodnog prava i praksom Evropskog suda za ljudska prava.\nJavni tužilac i zamenik javnog tužioca u vršenju svojih ovlašćenja je samostalan.\nSamostalnost javnog tužioca i zamenika javnog tužioca ograničena je samo Ustavom i zakonom.\nJavni tužilac i zamenik javnog tužioca dužan je da postupa nepristrasno na osnovu slobodne ocene dokaza i pravilne primene prava, uz poštovanje pretpostavke nevinosti i prava na pravično suđenje.\nJavni tužilac i zamenik javnog tužioca dužan je da objektivno postupa i donosi odluke poštujući prava svih učesnika u postupku, bez bilo kakvih naklonosti, predrasuda i diskriminacije.\nJavni tužilac i zamenik javnog tužioca dužan je da traži izuzeće od postupanja u predmetima, kada mu je poznato postojanje osnova za izuzeće, u skladu sa zakonom.\nJavni tužilac i zamenik javnog tužioca dužan je da se uzdrži od javnog izražavanja političkih stavova i učestvovanja u javnim raspravama političkog karaktera, osim kada se radi o pitanjima koja se tiču javnog tužilaštva, vladavine prava i ljudskih prava.\nJavni tužilac i zamenik javnog tužioca dužan je da se uzdrži od prisustvovanja i učestvovanja u političkim skupovima i kampanjama.\nJavni tužilac i zamenik javnog tužioca može biti član i učestvovati u radu strukovnih ili drugih organizacija koje se bave zaštitom profesionalnih interesa i preduzimanjem mera za očuvanje samostalnosti u radu, u skladu sa zakonom.\n4. Poštovanje prava\nJavni tužilac i zamenik javnog tužioca dužan je da u svakoj prilici poštuje i štiti ljudska prava, slobode i ljudsko dostojanstvo, da poštuje pravo na pravično suđenje, a posebno lični integritet učesnika u postupku i pretpostavku nevinosti.\nJavni tužilac i zamenik javnog tužioca dužan je da uvažava i uzme u obzir mišljenja i opravdane interese učesnika u postupku i da ih blagovremeno i potpuno informiše o njihovim pravima i obavezama.\nJavni tužilac i zamenik javnog tužioca dužan je da poštuje dostojanstvo i uvažava interese oštećenih i da im pruži odgovarajuću zaštitu, posebno vodeći računa o sprečavanju sekundarne viktimizacije žrtava krivičnih dela.\nJavni tužilac i zamenik javnog tužioca dužan je da u svakoj prilici postupa u javnom interesu, imajući pritom u vidu opravdane interese pojedinca.\nSva ograničenja pojedinačnih sloboda i privatnosti moraju biti neophodna, adekvatna i proporcionalna svrsi.\n6. Odgovornost i posvećenost\nJavni tužilac i zamenik javnog tužioca dužan je da pre donošenja odluke preduzme sve potrebne radnje u postupku, u cilju prikupljanja dokaza, potpunog i tačnog utvrđivanja činjeničnog stanja i pravilne primene prava.\nJavni tužilac i zamenik javnog tužioca dužan je da procesne radnje preduzima efikasno i ažurno, naročito poštujući propisane rokove.\n7. Profesionalni integritet\nJavni tužilac i zamenik javnog tužioca dužan je da stalno usavršava svoja teorijska i praktična znanja i veštine neophodne za vršenje javnotužilačke funkcije, prati izmene nacionalnog zakonodavstva i relevantnog međunarodnog prava, kao i nacionalnu sudsku praksu i praksu Evropskog suda za ljudska prava.\nJavni tužilac i zamenik javnog tužioca ima pravo i obavezu na stručno usavršavanje u skladu sa zakonom i aktom kojim se uređuje uprava u javnim tužilaštvima.\nJavni tužilac i zamenik javnog tužioca dužan je da poštuje profesionalnu poverljivost i čuva tajne podatke koje je saznao u vršenju funkcije.\nJavni tužilac i zamenik javnog tužioca dužan je da o svakom nedozvoljenom uticaju na rad javnog tužilaštva obavesti nadležne državne organe u skladu sa zakonom i drugim propisima.\nJavni tužilac i zamenik javnog tužioca ne sme u privatne svrhe iskorišćavati informacije do kojih je došao u vršenju funkcije.\nJavni tužilac i zamenik javnog tužioca dužan je da se uzdrži od svakog ponašanja koje bi u javnosti opravdano moglo da stvori utisak o korišćenju javnih ovlašćenja u privatne svrhe.\n8. Lični integritet\nJavni tužilac i zamenik javnog tužioca dužan je da se u vršenju funkcije i u privatnom životu uzdrži od svakog ponašanja koje bi moglo da naruši čast i ugled javnotužilačke funkcije, kao i poverenje javnosti u rad javnog tužilaštva.\nJavni tužilac i zamenik javnog tužioca dužan je da se prema učesnicima u postupku ophodi sa uvažavanjem i poštovanjem.\nJavni tužilac i zamenik javnog tužioca dužan je da se prema drugom javnom tužiocu i zameniku javnog tužioca, zaposlenima u javnom tužilaštvu, pripadnicima ostalih pravosudnih profesija, policije, bezbednosnih i drugih javnih službi, ophodi s uvažavanjem i poštovanjem.\nJavni tužilac i zamenik javnog tužioca dužan je da svojim odevanjem ne narušava profesionalni i lični ugled.\nJavni tužilac i zamenik javnog tužioca dužan je da sadržajem svojih objava na društvenim mrežama ne narušava profesionalni i lični ugled i poverenje građana u javno tužilaštvo.\nIII ODGOVORNOST ZA KRŠENJE ETIČKOG KODEKSA\nJavni tužilac i zamenik javnog tužioca dužan je da se u svakoj prilici pridržava etičkih načela propisanih ovim kodeksom.\nU slučaju sumnje da je došlo ili bi moglo doći do kršenja odredaba Etičkog kodeksa, javni tužilac i zamenik javnog tužioca može se obratiti Etičkom odboru Državnog veća tužilaca za tumačenje odredbe, savet ili razjašnjenje.\nZnačajno kršenje Etičkog kodeksa predstavlja disciplinski prekršaj.\nZnačajno kršenje Etičkog kodeksa predstavlja grubo neprimereno ponašanje javnog tužioca i zamenika javnog tužioca kojim se krše etička načela.\nDržavno veće tužilaca se stara o primeni i poštovanju Etičkog kodeksa.\nSmernice za primenu Etičkih načela odštampane su u Prilogu 1. ovog kodeksa i čine njegov sastavni deo.\nDanom početka primene ovog kodeksa prestaje primena Etičkog kodeksa javnih tužilaca i zamenika javnih tužilaca Republike Srbije ("Službeni glasnik RS", broj 87/13).\nOvaj kodeks se primenjuje od osmog dana od dana objavljivanja u "Službenom glasniku Republike Srbije".


Čerkez: Ako epidemiološka situacija u FBiH ostane stabilna, moguće je daljnje popuštanje mjera - Srebrenik.NETwork\nPočetna/Članci, fotke i video/Gradska hronika/Čerkez: Ako epidemiološka situacija u FBiH ostane stabilna, moguće je daljnje popuštanje mjera\nPomoćnik federalnog ministra zdravstva Goran Čerkez kazao je da se epidemiološka situacija u Federaciji BiH stabilizuje te je konstatirao da je u ovom trenutku incidenca ispod 50 na prostoru cijele Federacije.\n“Još uvijek imamo tri kantona gdje se incidenca kreće oko 100. Samim tim, možemo reći da je situacija zadovoljavajuća i u narednom periodu, ukoliko se nastavi taj trend, ići ćemo ka zacrtanom cilju smanjenja broja oboljelih i daljnjem popuštanju mjera”, naveo je Čerkez.\n“Do proteklog ponedjeljka imali smo više od 55 hiljada vakcinisanih osoba. U narednom periodu očekujemo nove rezultate. Također, naglasio bih da će u maju u Federaciju BiH stići i stiglo je više od 170 hiljada vakcina, što će omogućiti nastavak ovog procesa koji je započet”, poručio je Čerkez.\nObjava Čerkez: Ako epidemiološka situacija u FBiH ostane stabilna, moguće je daljnje popuštanje mjera pojavila se prvi puta na Radio Srebrenik.\nPrethodna U koliko sati će se klanjati bajram-namaz\nSljedeća Bodovanje za upis u srednje škole: 3.900 maturanata osnovnih škola u TK danas polagalo eksternu maturu


Srbija isporučila dva predsednika i šest generala - Centar za evroatlantske studije - CEAS\n„Srbija je izručila dva predsednika i šest generala, da li si čuo za specijalizovana veća za zločine OVK, da li si spomenuo zločine OVK protiv Srba? Da li si ikada razmišljao zašto Srbi nisu otišli posle pogroma 2004.godine, na osnovu koje informacije tvrdiš da bi se desilo još jedno etničko čišćenje?”, pitala je Milić.\n„Što se tiče OVK, Albanci moraju da odgovaraju za svoje zločine i suoče se s prošlošću”, rekao je Džozef, dodajući da mnogo stvari nije pomenuo u izlaganju zbog nedostatka vremena.\n„Na kraju, to je vaša zemlja, nije naša. Ako vi mislite da je vreme na srpskoj strani i da možete nastaviti bez rešenja kosovskog pitanja, to je vaša stvar. Ako mislite da zamrznuti konflikt nije problem, dobro, ne morate da otvorite taj dijalog”, naveo je Džozef.\nAli, kako je dodao, „ako mislite da je to zapravo teret, preporučujem da prihvatite poziv predsednika Vučića”.\n„To je dobar predlog i vreme je da se već jednom otvori taj dijalog”, poručio je Džozef.


Ministar Đorđević na skupu Komore ovlašćenih revizora | Ministarstvo za rad, zapošljavanje, boračka i socijalna pitanja\nMinistar Đorđević na skupu Komore ovlašćenih revizora\nNedelja, 04 Novembar 2018 |\nMinistar za rad, zapošljavanje, boračka i socijalna pitanja Zoran Đorđević, na poziv Ministarstva finansija, održao je predavanje na skupu Komore ovlašćenih revizora, na temu finansijskog upravljanja i kontrole gde je istakao da mu je veliko zadovoljstvo da govori na ovu temu s obzirom da se dugi niz godina bavio finansijama, kao i da je u prethodnom periodu, u vreme kada je bio ministar odbrane, intenzivno radio na uspostavljanju kontrolinga u sistemu odbrane.\nKako je na samom početku rekao, činjenica je da se u periodima ekonomskih kriza javlja potreba za ulaganjem dodatnih napora za rešavanjem određenih poteškoća u poslovanju koje su uslovljene eksternim ili internim faktorima.\n„Kako je svrha kontrolinga upravo usmerena na postizanje što veće efikasnosti poslovanja, on postaje nezaobilazan činilac poslovanja većine preduzeća. I budžetski korisnici nisu imuni na efekte ekonomske krize, a takođe i moraju pružiti poreskim obveznicima „vrednost“ za novac odnosno uveriti ih da se javna sredstva troše na odgovarajući način i da se kroz njih ostvaruje vrednost“, rekao je ministar i dodao da je upravo je sa tim ciljem Evropska komisija razvila termin i koncept Interna finansijska kontrola u javnom sektoru sa ciljem da pruži pomoć u razumevanju i primeni dobro razvijenih i efikasnih sistema interne kontrole u procesu pridruživanja EU.\nMinistar je istakao da je najznačajniji element interne finansijske kontrole u javnom sektoru finansijsko upravljanje i kontrola koje obuhvata celokupan sistem finansijskih i drugih kontrola, uključujući i organizacionu strukturu, metode, procedure i internu reviziju, koje uspostavlja rukovodstvo organizacije radi podržavanja ostvarenja korporativnih ciljeva i koji je osmišljen da poboljša performanse organizacije i vodi ostvarivanju ciljeva organizacije.\nIznoseći dilemu o tome da li kontroling ima svoje mesto i ulogu kod budžetskih korisnika, ministar Đorđević je zaključio da ima, jer svaki budžetskih korisnik ima svoju svrhu postojanja, viziju, misiju i svoj cilj ka kojem se kreće. A kada imamo cilj, onda imamo i odstupanje od tog cilja, a samim tim i merenje, preduzimanje određenih akcija i sl. To mu je, kako ističe ministar, uvek pomagalo da organizacija kojom rukovodi ostvari što bolje rezultate.\nKako navodi ministar, interna finansijska kontrola u javnom sektoru je sveobuhvatni sistem mera za upravljanje i kontrolu javnih prihoda, rashoda, imovine i obaveza, koji uspostavlja Vlada kroz organizacije javnog sektora sa ciljem da su upravljanje i kontrola javnih sredstava, uključujući i strane fondove, u skladu sa propisima, budžetom, i principima dobrog finansijskog upravljanja, odnosno efikasnosti, efektivnosti, ekonomičnosti i otvorenosti.\n„Prioritet na potunom uspostavljanju ovog sistema započela je Vlada Republika Srbija 2014 dok je na njenom čelu bio Aleksandar Vučić. Važnost uspostavljanja finansijske kontrole i upravljanja u oranizacionim jedinicama je od ključnog značaja. Postoje dva uslova odnosno, potreban i dovoljan uslov. Potreban uslov jeste da je uspostavljeno finansijsko uravljanje i kontrola, kao prvi činilac Interne finansijske kontrole u javnom sektoru, a dovoljan uslov je da postoji funkcionalno nezavisna, decentralizovana interna revizija, kao drugi činilac. Ispunjenje oba uslova je neophodno za kvalitetan rad“, rekao je Đorđević.\nMinistar Đorđević istakao je da je finansijsko upravljanje i kontrola sistem politika, procedura i aktivnosti koje uspostavlja, održava i redovno ažurira rukovodilac organizacije, a kojim se, upravljajući rizicima, obezbeđuje uveravanje u razumnoj meri da će se ciljevi organizacije ostvariti na pravilan, ekonomičan, efikasan i efektivan način.\n„Korisnici javnih sredstava uspostavljaju finansijsko upravljanje i kontrolu, koja se sprovodi politikama, procedurama i aktivnostima sa zadatkom da se obezbedi razumno uveravanje da će svoje ciljeve ostvariti kroz poslovanje u skladu sa propisima, unutrašnjim aktima i ugovorima, kroz realnost i integritet finansijskih i poslovnih izveštaja, ekonomično, efikasno i efektivno korišćenje sredstava, kao i kroz zaštitu sredstava i podataka“, naglasio je ministar.\nĐorđević je takođe naglasio da, kada je u pitanju potreba postojanja kontrolinga i kod budžestkih korisnika, to se ne dovodi u pitanje, niti njegova uloga, a što se tiče mesta tu postoje različiti pristupi.\n„Prema jednom gledištu on se može interno organizaciono učvrstiti ili ispunjavati delimične funkcije. Iz pozitivnih iskustava koje sam imao u proteklom periodu u sistemu odbrane i sada kada sam ministar za rad, zapošljavanje, boračka i socijalna pitanja, u početnom periodu je najbolje tu funkciju pozicionirati u finansijskoj službi, koja takođe mora pretrpeti određene promene u svom funkcionisanju i umesto da fokus ima na prošlosti i izveštavanju, da usmeri svoje aktivnosti ka budućnosti i upravljačkim akcijama“, rekao je ministar Đorđević.\nNa kraju izlaganja Đorđević je ukazao da kontroling ima značajnu i nezaobilaznu ulogu na proces finansijskog upravljanja i kontrole budžetskih korisnika i da se upravo kroz implementaciju kontrolinga kod budžetskih korisnika ostvaruju i ciljevi finansijskog upravljanja i kontrole.


Danas smo sve češće u prilici da čitamo ili slušamo o digitalizaciji, ali da li zapravo znamo šta ta reč znači i kako nam digitalizacija može pomoći da unapredimo svakodnevnicu, kako u privatnom životu, tako i u poslovnim obavezama?\nOvakvim pristupom na domaćem tržištu rukovodi se kompanija NIS, koja već dugi niz godina ulaže u naučne i obrazovne institucije širom naše zemlje, ali i digitalnu transformaciju kompanije. „Digitalni projekti i inovacije za NIS su svakodnevna praksa kojom jačamo i unapređujemo sve biznis segmente. Naš cilj je da u tom procesu ostvarimo saradnju i sa obrazovnim sektorom. Na taj način istovremeno unapređujemo rad naučnih i obrazovnih institucija, a u isto vreme privlačimo mlade naučnike da rade u našoj kompaniji i doprinose njenom daljem napretku i razvoju“, rekao je Stefan Despotović, direktor Centra za odnose sa javnošću u NIS-u.\nU ovoj kompaniji još navode da povezivanje biznisa i obrazovnih ustanova doprinosi izgradnji moderne infrastrukture i promociji inovativnosti. Zbog toga je NIS prošle godine potpisao Memorandum o saradnji sa Ministarstvom unutrašnjih poslova i Ministarstvom prosvete, nauke i tehnološkog razvoja Republike Srbije o podršci jačanju bezbednosti u školama u Srbiji, kao i digitalizaciji nastavnog procesa. Na taj način, kompanija je preko svog programa „Zajednici zajedno“ uložila 114,5 miliona dinara za realizaciju 72 projekta iz oblasti digitalizacije i bezbednosti dece u školama.


Faktor | SDA: Vijeće naroda RS-a mora imati iste ovlasti kao i Dom naroda FBiH\nObjavljeno: 16.06.2020. u 19:28\n- Istina je da aktuelno Vijeće naroda RS-a nije usklađeno sa Ustavom BiH, ali ne zato što ima previše jaku poziciju, kako Dodik tvrdi, već upravo suprotno – zato što ima slabiju poziciju od Doma naroda u FBiH, koji za razliku od Vijeća naroda RS-a može blokirati sve, pa i sam izbor entitetske vlade kao što je trenutno slučaj - navode iz SDA.\n- To znači da sva prava koja imaju u Federaciji BiH konstitutivni narodi moraju imati i u entitetu RS, kao i u Brčko Distriktu. Činjenica je da su ta prava bitno veća u Federaciji i Brčko Distriktu nego u entitetu RS, što je posljedica nepotpune i asimetrične implementacije Odluke o konstitutivnosti naroda, uvedene u vremenu tzv. Alijanse predvođene SDP-om - ističe se u saopćenju i dodaje:\n"Sve dok Dom naroda FBiH bude imao ovlasti kakve trenutno ima, Vijeće naroda RS-a može ići samo ka jačanju svoje pozicije, jer svako rješenje mora biti bazirano na Ustavu BiH koji je iznad entitetskih ustava".\nVijeće naroda RS-aSDAMilorad DodikSCC\nUsvojena odluka: Peti februar Dan sjećanja na sve ubijene Sarajlije od agresora u periodu opsade


Državni sekretar u Ministarstvu privrede Dragan Stevanović ističe da je strateški cilj tog Ministarstva da se poboljša korporativno upravljanje, jer se njegovo uvođenje u javnim preduzećima bazira se na postavljanju profesionalnih organa upravljanja, praćenju, izveštavanju i rezultatima.\n"To će biti najteži deo borbe, a sve ostalo smo navikli da lakše uradimo kada se s tim izborimo i da lakše sprovedemo", rekao je Stevanović na konferenciji "Korporativno upravljanje i digitalizacija nadzora nad javnim preduzećima" u Beogradu.\nDodaje da je ove godine taj dokument pretočen u uredbu, čime je osnažen njegov uticaj na rad preduzeća. Kaže da kada je sadašnja vlast preuzela odgovornost nad javnim preduzećima, ona su imala neto rezultat negativan od 64 milijarde dinara, a da su već u sledećoj godini po intervenciji u tom sektoru imali neto dobit i da od tada do danas, navodi, nisu više u minusu.\n"Neka od tih preduzeća su postala fiskalno neutralna ili u većoj meri fisklano neutralna na naš budžet i javne finansije", istakao je Stevanović.\n"Prvo vi morate da prihvatite i podelite tu odgovornost sa Vladom Srbije da od direktora koje vi postavljate skupštinskim odlukama tražite rezultate i iskorak napred, a ako toga nema, da ih smenjujete", podvukao je Stevanović.\nUkazao je da subvencionisanje na lokalu iznosi 0,8 odsto BDP-a, a da od toga čak 0,6 odsto odlazi na javna i komunalna preduzeća, medjutim, ističe, nemaju sva preduzeća zavidne rezultate.\nPomoćnica ministra privrede Dubravka Drakulić navodi da je Zakonom o javnim preduzećima iz 2016. uvedena obaveza da lokalna javna preduzeća dostavljaju osnivačima izveštaje o realizaciji godišnjeg odnosno trogodišnjeg programa poslovanja, a da osnivač sačini informaciju o stepenu usklađenosti onoga što je planirano i ostvareno.\n"Vidimo da se stanje popravilo, međutim, mi nećemo biti zadovoljni sve dok se sve jedinice lokalne samouprave ne ispunjavaju svoju obavezu", rekla je Drakulić.


GayEcho - Društvo: Gej parada u Vašingtonu\nGej parada u Vašingtonu\n10. 06. 2012. | 24sata\nTagovi: SAD gej parada aktivizam 24sata\nViše hiljada građana Vašingtona pozdravilo je učesnike gej parade u američkoj prestonici, koji su se u veseloj atmosferi, uz muziku i igru, prošetali kroz grad, a ceo događaj je protekao bez ijednog incidenta.\nNa paradi je učestvovao i gradonačelnik Vašingtona Vinsent Grej, pozdravljajući se sa gradjanima koji su pločnika mahali hiljadama gej, lezbejki, biseksualaca i transeksualaca koji su učestvovali u šetnji.\nCeo skup je protekao potpuno mirno, a policije skoro da nije ni bilo, sem par saobraćajaca, zaduženih da zaustave saobraćaj u okolnim ulicama.\nVesela kolona je prolazila skoro dva sata od Dipon skvera do Logan sirkla u centru Vašingtona, noseći zastave duginih boja, a veliki broj roditelja sa decom se pridružio u setnji, dajući im podršku na taj način.\nMeđu učesnicima parade je bila i grupa Mormona, noseći transparente podrške LGBT zajednici. Takođe, svoju podršku su dali i predstavnici mnogih kompanija i banaka, kao što su Karibijan kofi, PNC banka, Vels Fargo, čiji su zaposleni u uniformama prošetali ulicama. Gej brakovi su dozvoljeni u američkoj prestonici od 18. decembra 2009. godine.


Troiposoban stan u novijoj zgradi kod Doma zdravlja - Delta nekretnine\nID oglasa: D199\nU novijoj zgradi prodaje se komforan stan koji ima tri spavaće sobe. Zgrada se nalazi u neposrednoj blizini Crvenog pevca i Doma zdravlja, na vrlo traženoj lokaciji koja se može izdvojiti po pristupačnosti, i po blizini svih sadržaja od značaja za život porodice. Stan se nalazi na četvrtom spratu, zgrada je bez lifta. Površina stana je 85 m2, troiposoban je po strukturi, sastoji se od dnevnog boravka sa trpezarijom, kuhinje, tri spavaće sobe, kupatila, i toaleta. Pored toga, stan ima terasu, do koje se može doći iz spavaće sobe. Grejanje u stanu je centralno (gradska toplana). Pošto je zgrada izgrađena pre nekoliko godina, stan je potpuno očuvan, tako da ne morate ulagati u dodatno sređivanje.\nU pogledu dokumentacije, zgrada ispunjava sve uslove za odobrenje kredita (izdate su građevinska i upotrebna dozvola), stan je sa urednom dokumentacijom, i upisanim vlasništvom 1/1, tako da je moguća kupovina plaćanjem u gotovini, ili putem stambenog kredita. Kupcu nudimo kompletnu podršku advokata i prisustvo prilikom overe Ugovora kod Javnog beležnika. Ukoliko želite da dobijete više informacija o lokaciji, ili o samoj nekretnini, slobodno pozovite: 064/955 55 79, 064/955 55 89, kada možemo i dogovoriti izlazak na teren i obilazak stana, kako radnim danima, tako i vikendom.\nZdravo, zanima me [Troiposoban stan u novijoj zgradi kod Doma zdravlja]


SmeštajKopaonik - Apartmani Kopaonik - StanNaDan Kopaonik - Najbolji smeštaj na Kopaoniku\nOsvoji Kopaonik uz Smeštaj Kopaonik!\nUpoznaj Kopaonik, osvoji njegove vrhove i uživaj u svemu što ima da pruži uz pomoć Smeštaj Kopaonik!\nPronadji smeštaj na Kopaoniku\nPronađi, sačuvaj i podeli savršen smeštaj na planini Kopaonik. Neka tvoj odmor bude upotpunjen najboljim i najudobnijim smeštajem na Kopaoniku.\nRezerviši smeštaj na Kopaoniku\nTu smo da Vam pomognemo u odabiru najboljeg smeštaja na Kopaoniku za Vas, rezervišite smeštaj već danas putem sigurne platforme.\nPutuj lakše uz Smeštaj Kopaonik\nSpakuj kofere, sačuvaj novac i rezerviši najpovoljniji, najbezbedniji i najbolji smeštaj na Kopaoniku, a preostali novac možeš potrošiti na sebe!\nSmeštaj Kopaonik – Izdvajamo iz ponude\nPronadji najpovoljniji i najbolji smeštaj na Kopaoniku!\nSmeštaj Kopaonik – Zašto Smeštaj Kopaonik?\nSmeštaj Kopaonik je posvećen pružanju najvišeg nivoa stručnosti, kako korisničkog servisa tako i puno pažnje na detalje koji su važni za tržište rezervacija usluga smeštaja i apartmana kao što su enterijer, udobnost i opremljenost smeštaja na Kopaoniku. Posvetili smo sebe poslovanju sa smeštajem i apartmanima na Kopaoniku profesionalno i sa mnogo odgovornosti u cilju da Vama pomognemo da pronadjete najbolji odgovarajući smeštaj na Kopaoniku, kako bi Vaš odmor bio savršen. Smeštaj Kopaonik uložio je mnogo truda i rada kako bi u svojoj ponudi imao apsolutno i jedino najbolji smeštaj i apartmane.\nSmeštaj Kopaonik svakodnevno nastoji da u svoju ponudu uvrsti smeštaj na Kopaoniku za svačije potrebe, kako bi Vi kao naši gosti imali najbolje moguće iskustvo dok odsedate na Kopaoniku.\nPored Kopaonika, još jedna od lokacija koja svakodnevno privlači sve veći broj gostiju jeste Zlatibor. Smešten u samom srcu Srbije, u nektanutoj prirodi, već godinama unazad budi interesovanje i želju brojnih turista. Upravo zato se za Zlatibor smeštaj uvek traži apartman više.\nSpecijalna ponunda smeštaja na Kopaoniku\nSmeštaj Kopaonik – Izdvojili smo specijalnu ponudu najpovoljnijih, najudobnijih smeštaja na Kopaoniku samo za Vas. Pogledajte specijalnu ponudu smeštaja na Kopaoniku i odaberite onaj koji Vam najviše odgovara.\nApart Hotel “Kopaonik”\nMujEn Lux Superior Apartman B09\nMujEn Lux Studio Apartman A23\nMujEn Lux Standard Apartman27\nMujen Lux Predsednički apartman\nSmeštaj Kopaonik – Šta nudi Smeštaj Kopaonik?\nSmeštaj Kopaonik Vam predstavlja širok spektar smeštaja na Kopaoniku po različitim cenama. Smeštaj Kopaonik nudi jedinstvenu uslugu smeštaja baziranu na luksuzu, udobnosti i prefinjenosti, koju svakodnevno dopunjujemo novim ponudama apartmana i smeštaja na Kopaoniku. Pored najluksuznijeg, udobnog i prefinjenog smeštaja na Kopaoniku, Smeštaj Kopaonik nudi i najpovoljniji smeštaj na Kopaoniku. Ukoliko tražite smeštaj na dan u strogom centru Kopaonika ili pak smeštaj na Kopaoniku na više dana, tim Smeštaj Kopaonik nastojaće da Vam pomogne da pronađete idealan smeštaj na Kopaoniku po Vašoj meri kako bi Vaš odmor bio idealan, a Vi zaista uživali.\nBudite slobodni da nas kontaktirate, a mi Vas uveravamo da ćemo dati sve od sebe da pronadjemo smeštaj na Kopaoniku po Vašoj meri!\nBubica prenoćište Valjevo


Rast BDP-a Kine 6,2% u drugom kvartalu, najsporiji u 27 god\nTanjug 15. jula 2019. 09:53\nPEKING – Kineski ekonomski rast je usporio na 6,2 odsto u drugom kvartalu 2019., što je najslabiji tempo rasta u najmanje 27 godina, jer je domaća i inostrana tražnja opala usled rastućih pritisaka u trgovini sa SAD-om.\nDanašnji podaci o privrednom rastu ukazuju na gubitak zamajca ekonomije u odnosu na rast od 6,4 posto u prvom kvartalu, zbog čega se procenjuje da Peking treba da učini više kako bi podstakao potrošnju i investicije i vratio poslovno poverenje, prenosi Rojters.\nStopa rasta u periodu april-jun bila je u skladu sa prognozama analitičara koji su očekivali najsporiju ekspanziju od prvog kvartala 1992. godine.\nMada su optimistični podaci o fabričkoj proizvodnji i maloprodaji u junu ukazali na znake poboljšanja, neki analitičari upozoravaju da takvo kretanje možda neće biti održivo i očekuju da Peking u narednim mesecima nastavi sa jačim merama podrške.\nIndustrijska proizvodnja je u junu povećana za 6,3 procenta u odnosu na isti mesec godinu ranije, pokazali su podaci Državnog zavoda za statistiku, što je značajan skok sa 17-godišnjeg minimuma zabeleženog u maju i znatno iznad projekcija ekonomista od samo 5,2 odsto.\nDnevna proizvodnja sirovog čelika i aluminijuma porasla je do rekordnih nivoa.\nMaloprodaja je skočila za 9,8 procenata, što je najviša stopa od marta 2018., predvođena rastom prodaje automobila od 17,2 posto.\nProdavci automobila u Kini nude klijentima velike popuste kako bi smanjili velike zalihe nastale usled izmena standarda o emisiji gasova. Proizvodnja motornih vozila je u junu, međutim, pala za 15,2 procenta, jedanaesti mesec uzastopno, što ukazuje na to da proizvođači automobila ne ocekuju kontinurani rasta tražnje u skorije vreme.


Brisanje beležnice u programu OneNote za Windows - OneNote\nBrisanje beležnice u programu OneNote za Windows\nOneNote 2016 OneNote 2013 OneNote 2010 OneNote 2007 Još... Manje\nKada vam više nije potrebna je određena Beležnica, možete je ukloniti sa čvrstog diska računara.\nVažno: Kada beležnicu je izbrisan, nije moguće spasti. Razmislite o pravljenju rezervne kopije postojećih Beležnica pre brisanja.\nNapomena: Ako koristite Mac računar, pogledajte članak Brisanje beležnice u programu OneNote 2016 za Mac\nNovije verzije Office 2013 Office 2007\nIzbrišite OneNote beležnicu sa računara\nU istraživaču datoteka idite do fascikle Dokumenti, a zatim kliknite dvaput na stavku OneNote beležnice.\nU fascikli OneNote beležnice kliknite desnim tasterom miša na ime beležnice koju želite da izbrišete i izaberite stavku Izbriši.\nDa biste trajno uklonili izbrisane datoteke sa računara, kliknite desnim tasterom miša na ikonu Korpa za otpatke na radnoj površini računara, a zatim odaberite stavku Isprazni korpu za otpatke.\nNapomena: Ako je Beležnica uskladištena na OneDrive, pročitajte članak Brisanje beležnice iz usluge OneDrive. Ako biste radije da biste zadržali beležnicu u oblaku za jednostavno korišćenje, možete jednostavno prestati da je delite ili promeniti ko može da vidi ili uređuje.\nAko znate da vam beležnica nikada više neće trebati, možete da je izbrišete sa računara.\nU istraživaču datoteka idite do fascikle Dokumenti (ili Moji dokumenti), a zatim kliknite dvaput na stavku OneNote beležnice.\nDa biste uklonili izbrisane datoteke sa računara, kliknite desnim tasterom miša na Korpe za otpatke na radnoj površini računara, a zatim izaberite stavku Isprazni korpu za otpatke.\nBrisanje OneNote beležnice sa deljene lokacije\nPre nego što izbrišete beležnicu koju ste podelili sa drugima, obavestite sve osobe koje imaju dozvolu za prikazivanje ili uređivanje beležnice da planirate da je uklonite jer mogu izgubiti važan rad.\nNa listi Beležnice u programu OneNote, kliknite desnim tasterom miša na ime deljene beležnice koju želite da izbrišete i izaberite stavku Zatvori ovu beležnicu. (Deljene beležnice imaju ikonu sinhronizacije koja je prikazana pored njihovog imena.)\nIdite na deljenu beležnicu (na primer, koristite istraživač datoteka ako je deljena beležnica uskladištena na deljenom mrežnom resursu ili koristite Internet Explorer da biste prikazali fascikle beležnice u usluzi OneDrive).\nKliknite desnim tasterom miša na fasciklu, a zatim izaberite stavku Izbriši.\nNapomena: Možete da izbrišete beležnicu iz usluge OneDrive , ali možete odabrati da je zadržite u oblaku i jednostavno prestati da je delite ili promeniti ko može da vidi ili uređuje.\nBrisanje deljene beležnice\nU programu Windows Explorer, uradite nešto od sledećeg:\nU operativnom sistemu Windows Vista ili novijoj verziji, pomerite se do fascikle dokumenti .\nU operativnom sistemu Windows XP, idite u fasciklu Moji dokumenti .\nU fascikli OneNote beležnice , kliknite desnim tasterom miša na fasciklu čije ime se podudara sa imenom beležnicu koju želite da uklonite, a zatim izaberite stavku Izbriši.\nAko planirate da biste izbrisali beležnice koje ste delili sa drugima, uverite se da unapred obavestiti da svima koji imaju dozvolu za prikaz ili uređivanje deljene radne sveske ili su možda će izgubiti važne informacije. Kao i sa standardnom beležnice koje su uskladištene na lokalnom čvrstom disku, deljene beležnice uskladištene u mrežnu lokaciju nije moguće spasti kada su izbrisani.\nNa traci za navigaciju u programu OneNote 2007, kliknite desnim tasterom miša na ime deljene beležnice koju želite da izbrišete, a zatim izaberite stavku Zatvori ovu beležnicu.\nSavet: Deljene beležnice imaju za sinhronizaciju ikonu prikazane pored njegovog imena na traci za navigaciju.\nU programu Windows Explorer idite na lokaciju gde se nalazi u deljenu beležnicu (na primer, na deljenog mrežnog resursa).\nKliknite desnim tasterom miša na fasciklu čije ime se podudara sa imenom deljene beležnice koju želite da uklonite, a zatim izaberite stavku Izbriši.


Gradsko veće utvrdilo nacrt odluke o rebalansu budžeta | Ritam Grada - vesti Kragujevac\nGradsko veće utvrdilo nacrt odluke o rebalansu budžeta\nNacrtom odluke o rebalansu budžeta grada Kragujevca za 2012. godinu koji je na današnjoj sednici utvrdilo Gradsko veće, ukupan gradski budžet je uvećan i iznosi 10 milijardi 310 miliona dinara.\nPrema rečima načelnice Gradske uprave za finansije, Jasne Milojević, nacrtom ove odluke utvrđeni su ukupni prihodi i sredstva iz budžeta grada u iznosu od 8 milijardi 732 miliona dinara, sredstva iz ostalih izvora u iznosu od 951 milion dinara i sredstva iz sopstvenih izvora u iznosu od 627 miliona dinara. Odlukom o završnom računu budžeta Grada Kragujevca za 2011. godinu utvrđen je budžetski suficit od 65 miliona 791.996 dinara i on se odlukom o rebalansu budžeta raspoređuje budžetskim korisnicima.\nPrimanja od zaduživanja kod poslovnih banaka u zemlji iznose 423 miliona dinara i to primanja po osnovu kratkoročnog kredita od 195 miliona dinara i primanja po osnovu dugoročnih kredita 228 miliona dinara. Na sednici je usvojena i odluka o refinansiranju dugoročnih kredita za kapitalne investicione rashode. Prema rečima predlagača, to će omogućiti duži period otplate po osnovu kreditnih zaduženja, uz određeni grejs period, ali i povoljniju kamatu. Članovi Gradskog veća dali su saglasnost «Preduzeću za izgradnju grada» da u postupku javne nabavke izabere najpovoljnijeg ponuđača za nabavku sijalica i drugog repromaterijala potrebnih za održavanje javne rasvete na seoskom području. Na taj način trebalo bi da budu prevaziđeni višemesečni problemi koje je «Elektrošumadija» imala u održavanju javnog osvetljenja.\nGradsko veće odobrilo je i nabavku higijenskih paketa neophodnih za realizaciju projekta “Zadovoljavanje potreba starijih i interno raseljenih lica” koji se sprovodi uz finansijsku podršku Evropske unije. Prvoj tehničkoj školi odobrena su sredstva u vrednosti od 871 500 dinara za pokriće dela troškova za izvedene radove na adaptaciji.\nNarodnoj biblioteci “Vuk Karadžić” odobrena su sredstva u iznosu od oko 182 000 dinara namenjena sufinansiranju projekta “Kuća pisaca”.


SARAJEVO, Predsjedavajući Savjeta ministara Denis Zvizdić izjavio je da očekuje da će ove sedmice Predstavnički dom Parlamentarne skupštine BiH usvojiti set zakona o akcizama jer modifikovani prijedlog donosi rješenja za dva ključna zahtjeva vlasti i opozicije – namjena sredstava, te transparentnost njihovog prikupljanja i raspodjele.\n“To znači da je došlo do povećanja putarina, a ne akciza na gorivo, što automatski isključuje mogućnost da će povećanja od 15 feninga ići u opštu budžetsku potrošnju. I, konačno, imamo punu transparentnost prikupljanja i raspodjele tih sredstava”, naveo je Zvizdić za TV1.\nOn je istakao da je usvajanje akciza važan iskorak koji će voditi ka operativnosti kredita EBRD-a i drugih međunarodnih finansijskih institucija, a riječ je o 800 miliona evra koje postaju operativne i mogu odmah da budu upotrijebljene za realizaciju projekata na izgradnji auto-puta i svih drugih puteva.\n“Usvajanje zakona o akcizama i zakona o Agenciji za osiguranje depozita biće posljednje realizovane mjere iz pisma namjere sa MMF-om, što znači da se aktivno nastavlja aranžman sa MMF-om i postaje aktivan petogodišnji ugovor sa Svjetskom bankom od 750 miliona dolara”, naglasio je Zvizdić.\nOn kaže da set zakona o akcizama znači početak ozbiljnih investicionih procesa koji će sigurno dovesti do poboljšanja ekonomskog stanja u BiH, otvaranja radnih mjesta, novih direktnih investicija i uopšte stvaranja dobre osnove za ekonomski razvoj BiH.\nZvizdić tvrdi da će odgovori na Upitnik sigurno biti gotovi do kraja godine.\n“Za druga tijela mehanizma koordinacije za kolegijume za EU integracije imaćemo manje od dva odsto neusaglašenih pitanja sa nivoa radnih grupa i to ćemo u narednih desetak dana završiti na sastanku kolegijuma za EU integracije, koji čine premijeri kantona, Federacije BiH, Republike Srpske, predsjedavajući Savjeta ministara i gradonačelnik Brčko distrikta. Sastaćemo se u narednih sedam do 10 dana i definisati ona pitanja za koja radne grupe nisu uspjele postići konsenzus”, rekao je Zvizdić.\nOn je naveo da je u ovom trenutku riješeno više od 90 odsto odgovora na postavljena pitanja.\nZvizdić je istakao da su završene i spremne za usvajanje strategije poljoprivrede i ruralnog razvoja, odnosno energetike, ali da se nekoliko mjeseci čeka saglasnost entitetskih vlasti, prvenstveno Republike Srpske, na pripremljeni tekst, uprkos činjenici da su u procesu njihove izrade učestvovali predstavnici svih nivoa vlasti.\n“Poslije usvajanja poljoprivredne strategije možemo dobiti 30 miliona evra bespovratnih sredstava namijenjenih poljoprivredi do kraja godine. Smatram da će takav podatak biti dovoljan da se svi uozbilje i da vrlo odgovorno pristupe pitanju usvajanja saglasnosti za samu strategiju, a optimista sam da bi se to moglo završiti do kraja godine”, naglasio je Zvizdić.\nOn je dodao da je u devet mjeseci izvoz BiH porastao za 17,8 odsto, što je daleko najviše u regionu, od čega više od 15 odsto raste izvoz prema EU, a 32 prema zemljama CEFTE.\n“Prvi put nakon rata imamo pokrivenost uvoza izvozom koja je veća od 60 odsto. Isto tako brojni drugi ekonomski pokazatelji prikazuju svoj rast, a u nekim od tih pokazatelja smo najbolji u regionu”, tvrdi Zvizdić. Srna\nTagovi: akcizesavjet ministara bihset zakonavaznozvizdic


Miler: Kanađani smatraju da bi Obama unapredio odnose sa svetom\nNajnovije ispitivanje međunarodnog javnog mnjenja pokazuje da većina ljudi širom sveta više želi da za novog američkog predsednika bude izabran demokratski kandidat Barak Obama, nego republikanac Džon Mekejn. Donosimo razgovor sa Dagom Milerom, predsednikom «Gloubsken inkorporejteda», jedne od tri agencije koje su obavile ispitivanje 23,000 ljudi u 23 zemlje, uključujući Sjedinjene Države.\n«Veliki broj ljudi širom sveta pozitivno gleda na sve što predstavlja Barak Obama», kaže Dag Miler, šef «Gloubsken inkorporejtida», organizacije za istraživanje javnog mnjenja sa sedištem u Torontu, Kanadi.\n«Najveći broj ispitanika smatra da bi izbor Baraka Obame za predsednika doprineo poboljšanju imidža Amerike u svetu. I obrnuto, većina smatra da bi odnosi Sjedinjenih Država sa svetom ostali nepromenjeni ako bi Džon Mekejn nasledio administraciju predsednika Buša.»\nPrema podacima pomenutog istraživanja 46 posto ljudi smatra da bi Sjedinjene Države popravile odnose sa svetom sa Barakom Obamom na čelu, 22 odsto veruje da ne bi došlo do bitne promene, dok sedam odsto smatra da bi Obamin izbor čak doveo do pogoršanja u međunarodnim odnosima.\nNajveći optimizam izražavaju američki ispitanici i ispitanici u zapadnim zemljama.\n«Šesdeset devet odsto Kanađana smatra da bi Obama unapredio odnose sa svetom. Taj procent iznosi 62 odsto u Francuskoj, 61 odsto u Nemačkoj, 54 odsto u Britaniji, u Italiji 64 odsto, i u Australiji 62 odsto. Iz ovih podataka se može zaključiti da američki saveznici navijaju za Ameriku, ali da veruju da mora doći do značajnih promena pre nego što Sjedinjene Države mogu ponovo da pretenduju na liderstvo u svetu.»\nMada se u mnogim zemljama značajan procent ispitanika izjasnio u korist Obame, u zemljama kao što su Rusija, Turska i Egipat, ni Mekejn ni Obama nemaju veći broj navijača dok veliki broj ispitanika kaže da ne zna za kojeg od njih dvojice bi se izjasnio.\nMeđutim, Miler ističe da najnovije istraživanje međunarodnog javnog mnjenja pokazuje da američki predsednički izbori privlače ogromnu pažnju širom sveta. Svet, dodaje on, smatra Ameriku izuzetno važnom zemljom. Sa američkog stanovišta to su vrlo dobre vesti.\n«Čuo sam kako veliki broj američkih ambasadora pozdravlja ove izbore kao pravu diplomatsku blagodet. Međutim, podaci takođe pokazuju da u nekim delovima sveta ni Obamina pobeda neće dovesti do magične promene odnosa prema Americi. U Turskoj, na primer, iako postoji izrazita naklonost prema Obami, većina ispitanika izražava uverenje da bi i pod njim došlo do daljeg pogoršanja odnosa između Sjedinjenih Država i ostalog sveta. Većina u Libanu i Egiptu smatra da Obamin izbor ne bi doveo do unapređenja odnosa tih zemalja sa Amerikom. Sve to ukazuje da će, bez obzira ko bude izabran za novog šefa Bele kuće, zadatak obnavljanja imidža zemlje biti vrlo težak.»\nIskusni analitičar trendova javnog mnjenja ovako opisuje posao koji predstoji sledećem američkom predsedniku.\n«Na osnovu istraživanje za korporacije čije se teškoće na tržištu mogu meriti sa problemima reputacije Amerike u svetu, mogu da kažem da će biti potrebno najmanje pet godina napornog rada da bi se obnovilo dobro ime i uticaj koji su Sjedinjene Države imale donedavno u svetu.»\nNajnovije istraživanje međunarodnog javnog mnjenja o Baraku Obami i Džonu Mekejnu, rezultat je zajedničkog rada «Globsken inkorporejtida», BBS-a i Programa Univerziteta Merilend za ispitivanje odnosa javnosti prema međunarodnoj politici.


Psorijaza – tretman sa prirodnim vitaminima – Hunza ulje\nSmatra se da nastaje kao posledica poremećenog urođenog ili stečenog imuniteta, ali postoje i drugi faktori koji mogu dovesti do psorijaze poput infekcija, povreda kože, određenih lekova, stresa, pušenja i alkohola. Simprtomi se periodično pojavljuju i karakteriše ih promena na koži u vidu upalnih crvenila praćenih ljuštenjem kože najčešće na kolenima, laktovima i temenu. Psorijaza uzrokuje ubrzani razvoj stanica na površini kože, a kao posledicu ima zadebljanje kože sa simptomima poput svraba, suvoće i crvenih, često bolnih mrlja. Primarni cilj lečenja je zaustavljanje rasta stanica kože.Od psorijaze boluje oko 1-3 posto svetske populacije, dok je u Srbiji 140,000 osoba sa ovim problemom. Simptomi se mogu javiti u bilo kojoj starosnoj dobi, ali se najčešće ispoljava između 30. i 50. godine života i jednako pogađa kako muški, tako i ženski rod. Ukoliko oba roditelja imaju psorijazu, postoji 50% verovatnoće da će je imati i njihova deca.Psorijaza je uporna i dugotrajna bolest i premda za psorijazu ne postoji lek, određeni tretmani mogu pružiti značajno olakšanje. Oboleli od psorijaze sve češće pribegavaju prirodnim preparatima, od kojih je jedan HUNZA ULJE koje u svom sastavu sadrži vitamine i masti korisne u ublažavanju simptoma, kao što su:Vitamin A: Neophodan za proizvodnju zdravih ćelija kože i umirenje upale ljuspica. Vitamin D: Poznat i kao sunčev vitamin, već neko vreme se koristi za lečenje psorijaze. Psorijaza povećava rast ćelija kože, a vitamin D je važan jer može da promeni način na koji ćelije rastu, odnosno uspori rast ćelija kože i suzbije reakcije organizma na psorijazu.Vitamin EKako je sam vitamin E antioksidans, on pomaže u zaštiti od oksidativnih stresova koji se javljaju kad je psorijaza u pitanju.OMEGA 3 Dokazano je da omega-3 masne kiseline smanjuju upalu, a psorijaza je bolest upale. Omega-3 masne kiseline takođe imaju i pozitivan uticaj na imunološki sistem organizma.\nPripadnici ovog naroda su uvek nasmejani, veseli i jaki. Izgledaju mladoliko i mnogi se iznanađuju sa njihovim godinama, čini se kao da su sa neke druge planete…Hunze žive na planinama severnog Pakistana gde neki dožive i 160 godina.


Nagrađena najbolja studentska filmska ostvarenja na Dukafestu Nagrađena najbolja studentska filmska ostvarenja na Dukafestu\nObjavljeno: 25. 11. 2019 u 15:04h\nDodjelom nagrada i projekcijom nagrađenih filmova, 24. novembra je u Banjaluci zatvoren Sedmi međunarodni festival studentskog filma – Dukafest. Organizatori festivala su Akademija umjetnosti Univerziteta u Banjaluci i Udruženje za podsticaj i razvoj kulture i umjetnosti КROV, uz podršku Ministarstva prosvjete i kulture Republike Srpske, Grada Banjaluka, a glavni sponzor festivala je kompanija m:tel.\nNa sedmom Dukafestu, koji je otvoren 21. novembra, prikazano je više od 40 studentskih filmova iz svih krajeva svijeta, a najbolji film ovogodišnjeg festivala je “Till The End Of The World” holandske autorke Florens Bouvi. Nagradu za najbolji dokumentarni film odnio je “Appalachian Holler”, njemačkog reditelja Matijasa Laveckog.\nU ime generalnog sponzora festivala nagradu za najbolju režiju za film “Divan dan” Davidu Jovanoviću iz Srbije uručila je Radmila Bojanić, izvršni direktor za marketing i prodaju kompanije m:tel.\nZa najbolju montažu nagrađeno je ostvarenje “My name is Petya” Darije Binevske iz Rusije, a nagradu za najbolju kameru dobio je film “I've Got Something For You Too” u režiji Poljaka Ive Kondefera, uz fotografiju Natalije Pietč.\nSanda Dodik, dekan Akademije umjetnosti u Banjaluci je ovom prilikom istakla da je riječ o veoma važnom festivalu, jer je filmska produkcija Republike Srpske najviše zastupljena upravo studentskim filmovima. Ona je dodala da je ovu manifestaciju karakterisala velika posjećenost građana na projekcijama, a ne isključivo studenata Akademije.\nDukaFest: Projekcija 23 filma i promocija knjiga obilježili drugi festivalski dan (Foto)


Slavila je juce cela Boka Kotorska, fudbaleri Grblja plasirali su se u drugu rundu Intertoto kupa.\nsveznalica on Mon Jun 30, 2008 8:50 am\nSlavila je juče cela Boka Kotorska, fudbaleri Grblja plasirali su se u drugu rundu Intertoto kupa.\nCrnogorski predstavnik je u najmlađem evrokupu na startu takmičenja eliminisao Čelik iz Zenice, pošto je u revanšu, igranom u Nikšiću, slavio sa 2:1 (0:1 - u prvom meču bilo je 2:3) i sada ga za prolaz u poslednju fazu očekuje dvomeč s trećeplasiranom ekipom turskog šampionata, Sivašom.\nGolove za istorijski uspeh tima iz Radanovića (prošle godine su ispali u prvom kolu Intertoto kupa) postigli su Darko Pavićević i Marko Kasalica, a najbolji igrač na terenu bio je srpski internacionalac u redovima Grblja - Ivica Francišković.\nTrener crnogorske ekipe, inače srpski stručnjak Nebojša Vignjević, bio je prezadovoljan pobedom nad Čelikom.\n- Moji igrači su pružili maksimum protiv Čelika i zaslužuju sve čestitke. Zadovoljstvo je što ćemo naredne subote u Nikšiću prirediti još jedan meč za uživanje, jer nam u goste dolazi Sivaš, ekipa koja se u prošloj sezoni do poslednjeg kola borila za titulu u turskom prvenstvu – rekao je Vignjević :112:


Penzionere iz Srpca bolesni i nepokretni traže bolju njegu\n15:47 U ovom gradu je hrana besplatna od 19 do 21 sat\n10. dec 2018 572\nPenzioneri u Srpcu zahtjevaju besplatne zdravstvene preglede i druge olakšice iz nadležnosti opštinske uprave.\nNaglašeno je to na ovonedjeljnoj sjednici Skupštine opštine, prilikom rasprave o socijalnom i ekonomskom statusu najstarije populacije u ovoj sredini.\nSlavko Malešević, sekretar Udruženja penzionera Srbac kaže da od 2.500 penzionera registrovanih na području srbačke opštine, njih 600 je u velikoj oskudici, bez minimalnih ekonomskih, stambenih i drugih uslova za život.\nPoseban naglasak Malešević je stavio na zdravstvenu zaštitu koju je neophodno poboljšati. On se, takođe, založio za jednokratnu novčanu pomoć od 50 KM iz opštinskog budžeta u korist siromašnih penzionera, čija mjesečna primanja su najniža i nedovoljna za osnovne potrebe.\n– Penzionerima u našoj sredini neophodno je 30.000 KM godišnje pomoći iz budžeta opštine. Za ovu godinu planirano je 20.000 KM. To je duplo više nego godinu ranije, što je za pohvalu, ali smatramo da bi sa još 10.000 KM penzionerima obezbijedili mnogo bolji socijalni status – smatra Malešević.\nSrbačko Udruženje penzionera sugeriše opštini da ne povećava porez na nepokretnosti. Mnogi ni sada nisu u prilici da podmire ove obaveze zato što imaju viška stambenog prostora. Od republičkih institucija traže da penzionere oslobode troškova produženja vozačkih dozvola, te za 50 odsto, kao i smanjenje troškova javnog prevoza.\nAutobuske veze sa Gradiškom, gdje su prinuđeni često odlaziti zbog bolničkog liječenja, takođe je, kažu, neophodno organizovati.\n– Već dugo, godinama su problematične autobuske linije iz Srpca za Gradišku, najbližu sredinu kojoj gravitira naša opština. Neshvatljivo je da mi odavde za Gradišku putujemo preko Laktaša, gdje presjedamo gubeći cijeli dan na putu između dva grada udaljena tridesetak kilometara – upozorio je Malešević, obrazlažući status najstarije populacije koja u Srpcu čini 14 odsto stanovništva.\nDragan Lepir, odbornik u srbačkoj Skupštini opštine podsjeća da svi penzioneri i druge osobe starije od 65 godina po zakonu imaju besplatnu zdravstvenu zaštitu u svim ustanovama.\n– To se odnosi i na penzionere mlađe od 65 godina koji imaju najnižu penziju u RS – kaže Lepir, koji smatra da zdravstvene ustanove, u skladu sa mogućnostima, mogu izaći u susret penzionerima po pitanju patronažne zdravstvene njege, posebno za bolesne i nepokretne.\nVlada Srpske, istaknuto je na sjednici Skupštine sačiniće uskoro Nacrt strategije za unapređenje položaja starijih osoba za period do 2026. godine. Cilj je stvaranje povoljnijih životni uslovi za ovu kategoriju stanovništva, obezbjeđenje zdravog i aktivnog starenja te očuvanje mentalnog zdravlja starijih osoba. Primjedbe i zahtjevi iskazani na sjednici opštinskog parlamenta, predstavljaju koristan prilog izradi navedenog dokumenta.\nOstoja Romić, predsjednik Udruženja penzionera srbačke opštine kaže da oni imaju dobru saradnju sa 10 mjesnih odbora, regionalnim i republičkim udruženjem te predstavnicima opštinske uprave, prenosi Srpska.info.\nMlađan Dragosavljević, načelnik Srpca i ovom prilikom naveo je dobru saradnju lokalne uprave sa Udruženjem penzionera opštine Srbac. To je garancija da će i navedene probleme lakše i brže rješavati.\nOn je kazao da će opština u skladu sa mogućnostima, pomoći ovu populaciju. Podsjetio je da je opština krajem prošle godine iz budžeta izdvojila 10.000 KM jednokratne pomoći za 200 bolesnih i nepokretnih penzionera.\nPenzioneri iz Kozarske Dubice u Borovu\nUdruženje penzionera iz Kozarske Dubice uspostavilo je saradnju sa udruženjem iz Borova u Hrvatskoj. Rodoljub Burazor, predsjednik Udruženja penzionera Kozarske Dubice koje ima 4.200 članova, zadovoljan je posjetom i uspostavljenom saradanjom.\n– U Borovu sam bio prije godinu ili dvije, kao član naše delegacije, da se upoznamo i dogovorimo posjetu. Da nam nije lijepo ne bi se ni družili – napominje Burazor.\nMilica Popadić, predsjednica borovskih penzionera pohvalila je saradnju od koje mnogo očekuje.\nSrbac bih milorad dodik vremenska prognoza republika srpska djeca


Palmer: Dodiku neće biti dopušteno da opstane | SEEbiz.eu\nObjavljeno: 21.02.2020 / 20:54\nSARAJEVO - Matthew Palmer, zamenik pomoćnika državnog sekretara SAD govorio je za "Glas Amerike" o najnovijoj političkoj krizi u Bosni i Hercegovini.\nPalmer je u intervjuu upozorio da svako ko se protivi Daytonskom sporazumu može da očekuje posledice, prenosi Avaz.ba.\n"Gospodin Dodik se i ranije ponašao na način koji je nedosledan i nespojiv s Daytonskim sporazumom i on je zbog toga bio predmet američkih sankcija. Svako ko se pridruži antidejtonskim stavovima, rizikuje da da se pokrene takav odgovor Sjedinjenih Američkih Država", rekao je Palmer.\nPalmet smatra da Dodik stvara krizu tamo gde ne bi trebalo da je bude.\nTagovi: Matthew Palmer, Milorad Dodik, Republika Srpska, Daytonski sporazum\nLONDON - Britanska policija objavila je upozorenje javnosti da se kloni tableta ecstasyja u obliku američkog predsjednika Donalda Trumpa koje su iznimno opasne.\nBEOGRAD - Epidemiolog Predrag Kon izjavio je danas da ne može da kaže da situacija u vezi sa epidemijom korona virusa u Srbiji "popušta" već da bi pre rekao da se "nekako stabilizovala, ali da je virus još i te kako prisutan".


Kolekcionarstvo : Lucky Strike i Milde Sorte 19.04.2021 - ID 107122072 - KupujemProdajem\nKolekcionarstvo > Suveniri > ID oglasa: #107122072 (postavljen: pre 2 nedelje)\nStare kutije sa slika. Metalne Lucky Strike, sasvim solidno očuvane, ispravne su po 500 dinara komad. Crvena Milde Sorte sa igricom pozadi i novom sklopivom metalnom pepeljarom u kompletu je 1000 dinara.\nBAROMASTER - zidni sat, termo, hygro i barometar\nSLAVA - stari ruski mehanički stoni sat-budilnik\nSamo reči hvale za gospodina Dejana! Hvala\nARADORA quartz - nemački stoni sat-budilnik\nSvaka preporuka za clana, veoma korektan!\nSve pohvale i preporuke za ovog člana, maksimalno korektan, tačan, ocena 10+\nDrveni radio sa satom i alarmom, Aux IN


SPC negira da se meša u izbor premijera Srbije - IndeksOnline.rs\nNaslovna Stars SPC negira da se meša u izbor premijera Srbije\nSPC negira da se meša u izbor premijera Srbije\nSrpska pravoslavna crkva (SPC) je danas negirala navode beogradskog dnevnog lista “Blic” da se meša u izbor novog premijera Srbije, istakavši da u tekstovima tog lista o tome nema “ni promila istine”.”Blic” je u današnjem komentaru povodom početka zasedanja Sabora SPC, naveo da je SPC zabrinuta zbog mogućnosti da ministarka Ana Brnabić postane predsednica Vlade Srbije “jer joj ne odgovrara to što je ona deklarisana lezbejka”.\nTaj dnevnik je pišući o mogućim temema zasedanja Sabora naveo i da “jedino što ne bi trebalo (ne bi smelo) da bude tema, jeste seksualna orijentacija novog premijera ili premijerke”.\nCrkva je odgovorila da se njen patrijarh Irinej “ili bilo koja druga zvanična ustanova ili ličnost, ne meša u izbor državnih zvaničnika” i da SPC “ne viri kroz tuđe prozore i ne bavi se privatnim životom državnih zvaničnika”.\nSPC je ocenila da “Blic” u stvari “potura Crkvi” ono što njegovi urednici i novinari, “po naređenju i za račun stranih interesnih grupa, sami rade”, te da se tako na “virtuelnu scenu guraju SNS i izmišljena ‘grupa konzervativnih episkopa’ koja, tobož, pokušava da spreči da Barnabić (zbog seksualne orijentacije) bude predložena za premijera”.\nPrethodni tekst Snežana Stanojković novi tužilac za ratne zločine\nSledeći tekstZaev poslao garancije Ivanovu, Makedonija dobija Vladu?\nBEOGRAD - Ministarka trgovine, turizma i telekomunikacija Tatjana Matić izjavila je da će građani od sutra u svim poštama u Srbiji moći da se...


Struja od 1. marta skuplja do šest odsto - Vijesti | Radio Televizija Budva - Budva Crna Gora\nStruja od 1. marta skuplja do šest odsto\nElektroprivreda bi do 15. februara trebalo da utvrdi i na sajtu objavi tarifne modele sa definisanim cijenama električne energije za domaćinstva, koje će važiti od 1. marta.\nIz EPCG su kazali da kompanija svoje zakonsko pravo nije iskoristila početkom godine već će, uvođenjem tarifnog modela, pokušati da uspostavi balans između tržišnih cijena i socio-ekonomske situacije, čime će potrošačima omogućiti izbor u cilju racionalnijeg korišćenja električne energije.\nIz EPCG su podsjetili da cijene električne energije u Crnoj Gori za domaćinstva zavise isključivo od slobodno formirane cijene snabdjevača, uz zakonski definisana ograničenja koja su direktno u vezi sa cijenom energije na referentnoj Mađarskoj berzi električne enegije.\n“Cijena električne energije u Crnoj Gori trenutno je preko 60 odsto niža od tržišne, a shodno definisanoj zakonskoj normi i ograničenju na promjene, nova cijena može biti povećana maksimalo šest odsto”, precizirali su iz EPCG.\nShodno tome, menadžment te elektroenergetske kompanije je nakon detaljne analize tržišta, budućih aktivnosti i plana investicija, uputio Odboru direktora na razmatranje Nacrt odluke o dodatnim uslovima za snabdijevanje električnom energijom.\n“Odluka predstavlja novi vid obračuna utrošene električne energije, uz pravo kupca na odabir jednog od ponuđenih tarifnih modela snabdijevanja”, navodi se u saopštenju EPCG.\nKako su kazali iz kompanije, praksa je pokazala da se na taj način stimuliše energetska efikasnost i smanjuje budžetsko opterećenje kupaca.\n“Domaćinstva će, u zavisnosti od načina potrošnje, moći da dobiju relevantne informacije i upoređuju povoljnosti u zavisnosti od toga za koji se tarifni model opredijele”, objasnili su iz kompanije.\nIz EPCG tvrde da će, uvođenjem tarifnih paketa, u skladu sa praksom država regiona i Evropske unije, kupcima, uz racionalizaciju potrošnje, omogućiti znatne uštede na računu za električnu energiju.\n“EPCG će, takođe, nastaviti da stimuliše preko 200 hiljada domaćinstava, članova Zatnog tima, sa popustima od 13 odsto za aktivnu energiju, a nastaviće se i subvencioniranje kupaca u skladu po kriterijumima Ministarstva rada i socijalnog staranja”, zaključuje se u saopštenju.\nEPCG: Zbog radova bez struje\nDio Rafailovića sjutra bez struje


NESVAKIDAŠNJI SLUČAJ Žena ostavila novac u banci, POLICIJA TRAGA ZA NJOM već tri meseca\nSlužbenici Policijske stanice Centar Policijske uprave Tuzla tragaju za ženom srednje životne dobi koja je 5. avgusta u improvizovanoj koverti, namerno ili ne, ostavila određenu sumu novca.\n– Nismo uspeli pronaći vlasnicu novca. Pozivamo sve one koji imaju bilo kakvu informaciju, da se jave u PS Centar – navode u Policijskoj upravi Ministarstva unutrašnjih poslova Tuzlanskog kantona.\nPrema dostupnim informacijama, novac je ostavila žena od skoro 50 godina, srednje telesne građe, kraće kose sa svetlim pramenovima, koja je bila obučena u pantalone bež boje i roze majicu kratkih rukava, a u ruci je nosila veću crvenu tašnu.\nIz “NLB banke” o koverti su obavestili policiju, koja je preuzela istragu o celom slučaju, ali još nije uspela doći do žene koju traži.


EP: Velika Evropa, a ne Velika Albanija - Sputnjik Srbija\n21:29 25 Oktobar 2020\n15:00 14.04.2015 (osveženo 16:19 05.10.2015) Preuzmite kraći link\nTo je danas posle usvajanja nacrta rezolucije o Albaniji u Spoljnopolitičkom odboru EP agenciji Beta izjavio izvestilac EP za Albaniju, nemački poslanik Knut Flekenštajn.\nSrbija ne treba preteruje u reakciji\nOn je naglasio da dobro poznaje Ramu i iz kontakata sa njim zaključuje da bi albanski premijer „možda želeo neko brže ujedinjenje“, za šta, međutim, „nema nikakve realne alternative i Rama to dobro zna“.\nIzvestilac EP za Albaniju je napomenuo da to na određeni način potvrđuje takođe izjava šefa kosovske diplomatije Hašima Tačija.\nTači je prilikom posete Zagrebu izjavio da se on i Rama zalažu za „Evropu otvorenih granica“, ali je dodao da nisu „govorili o nacionalnom ujedinjenju ili promeni granica“.\nTači je, međutim, izjavio i da Ramine reči „odražavaju realnost koja se može ostvariti u budućnosti i proizaći iz izolacije Kosova od strane EU“.\nNemački poslanik i izvestilac EP za Albaniju pozvao je i zvaničnike i javnost u Srbiji da na tu situaciju i Ramine izjave reaguju odmereno, bez preterivanja. Flekenštajn je objasnio da su se predstavnici svih političkih grupa u Spoljnopolitičkom odboru EP konsultovali uoči usvajanja nacrta rezolucije o Albaniji i zaključili da Ramina izjava o ujedinjavanju Albanije i Kosova „nije mnogo srećna“.\nAlbanija ima konstruktivne odnose sa susedima\nOn je dodao da je prava stvar „Velika Evropa“ i na opasku Bete da li time želi da kaže da je neprihvatljivo zalaganje za neku „Veliku Albaniju“, rekao:\n„Ja to ne želim da kažem, ali podvlačim da je ujedinjenje kroz članstvo u EU pravi put“.\nFlekenštajn je objasnio da se u njegovom ranije pripremljenom izveštaju za rezoluciju EP o Albaniji to pitanje i Ramina izjava ne pominju, jer je izveštaj napisan ranije.\nU nacrtu rezolucije, o kojoj će EP raspravljati i na plenarnom zasedanju, kaže se da „Albanija ima konstruktivne odnose sa susedima i njeno usklađivanje sa spoljnom politikom EU služi kao primer“.\nAlbaniji su u ovom dokumentu upućene čestitke za dobijanje statusa kandidata za članstvo, mada se ističe da vlasti u Tirani moraju sprovesti reforme radi jačanja vladavine zakona, pravosuđa, državne uprave i suzbijanja korupcije i organizovanog kriminala.\nujedinjenje, rezolucija, Knut Flekenštajn, Edi Rama, Albanija, Kosovo i Metohija


NIK DUČIĆ KOMANDANT BONDSTILA: Prvi put sam video Pećku patrijaršiju OČARAN SAM ZA CEO ŽIVOT | WebTribune\nHome U FOKUSU NIK DUČIĆ KOMANDANT BONDSTILA: Prvi put sam video Pećku patrijaršiju OČARAN SAM ZA CEO ŽIVOT\nOn je dodao da vojnici Kfora čine sve da obezbede sigurno okruženje i slobodu kretanja za žitelje KiM.\n“Bezbednosna situacija u mojoj zoni je mrina i stabilna. Po mom mišljenju, najveći problemi s kojima se suočava Kosovo, a na šta ukazuju i nedavni izveštaji Evropske komisije, jesu korupcija i organizovani kriminal”, rekao je Dučić za “Večernje novosti”.\nKaže i da je njegovi najjači utisci na Kosovu dvostruki. “Prvi je istorijski i religiozni značaj Kosova, a potom i želja da se reše hitna pitanja, kako bi se stvorile bolje ekonomske i obrazovne mogućnosti”, navodi Dučić.


Knjige školskoj biblioteci - www.mrkonjic-grad.com\nPovodom Svjetskog dana volontera, savjet učenika mrkonjićke Gimnazije i Mašinske škole, u saradnji sa Omladinskom organizacijom "Centar" organizovali su akciju "Da bi mnogima riješili brige, poklonimo knjige" u kojoj je za školsku biblioteku prikupljeno oko 300 knjiga.\nOva akcija mladih Mrkonjićana provedena u u okviru projektra "Dani volonterizma u Mrkonjić Gradu", koji je trajao od 20. novembra do 5. decembra. Osim Omladinske organizacije "Centar" i savjeta učenika mrkonjićkih srednjih škola, ovaj projekat svojim aktivnostima podržali su i članovi Kluba mladih Crvenog krsta i Udruženje gljivara.\nU proteklih petnaest dana upriličena su predavanja o sidi i o značaju planine Lisine za mrkonjićku opštinu.\nRealizaciju "Dana volonterizma u Mrkonjić-Gradu" pomoglo je Ministarstvo poljoprivrede američke vlade (kakve blage veze ima američko ministarstvo poljoprivrede za predavanjima o sidi - prim. prev.), međunarodna pravoslavna dobrotvorna organizacija i Omladinski komunikativni centar Banjaluka. Za realizaciju porjekta ove organizacije obezbijedile su oko 2.300 KM.


Novi porez na CO2 - ekološka ili protekcionistička mera - Energija Balkana\nPočetna » Moj stav » Novi porez na CO2 – ekološka ili protekcionistička mera\nNovi porez na CO2 – ekološka ili protekcionistička mera\nProf. dr Sanja Filipović\nZemlje, koje su protekcionističkim merama prvo ojačale, a zatim i izgradile konkurentnost svoje privrede, vremenom postaju najveći zagovornici liberalizacije i održivog razvoja. EU članicama daje pravo na besplatne kredite za sprečavanje zagađenja iz teške industrije, pod izgovorom da tako žele zaustaviti njihovo seljenje izvan Evrope, a uvođenjem CBAM štite, pre svega, interese svojiih članica.\nU skladu sa ambiciozno postavljenim ciljem da zemlje EU do 2050. godine redukuju emisiju CO2 za 50-55% u odnosu na 1990. godinu, Evropski parlament je u martu 2021. godine predložio uvođenje Prekograničnog mehanizma prilagođavanja emisije CO2 (CBAM) koji podrazumeva uvođenje takse na uvoz određenih proizvoda iz trećih zemalja koje nemaju iste ambicije u pogledu dekarbonizacije.\nObrazloženje parlamentaraca za uvođenje ovog mehanizma je da dekarbonizaciju nije moguće postići u toj meri ukoliko se proizvodnja iz EU seli u treće zemlje, koje imaju blaže propise za emisije. Ideja je da se kroz oporezivanje uvoza proizvoda, u čijoj proizvodnji se emituju znatne koliličine CO2 podrži proces dekarbonizacije i da se ostvareni prihod upotrebi za podršku ispunjavanja ciljeva iz Evropskog zelenog dogovora. Međutim, postavlja se pitanje da li ovaj mehanizam predstavlja primer protekcionističke mere.\nPredloženi CBAM mehanizam podrazumeva uvođenje poreza na uvoz svih proizvoda i sirovina koje pokriva Sistem za trgovanje emisijama EU (EU ETS) i da se do 2023. godine takse uvedu za elektroenergetski sektor i industriju koja troši mnogo energenata (proizvodnja cementa, čelika, aluminijuma, hartije, stakla, hemikalija i đubriva).\nMeđutim, u isto vreme postoji tzv. „prelivanje ugljenika“, jer zemlje EU imaju pravo na besplatne kredite za sprečavanje zagađenja iz teške industrije, pod izgovorom da se tako želi zaustaviti njihovo seljenje izvan Evrope. Štaviše, parlamentarci su u martu izglasali da besplatni krediti ostanu i nadalje i kada se uspostavi planirani prekogranični mehanizam prilagođavanja. Stoga je očigledno da se na taj način štite, pre svega, interesi zemalja članica EU.\nPoznata je praksa da zemlje, koje su zahvaljujući protekcionističkim merama prvo ojačale, a zatim i izgradile konkurentnost svoje privrede, vremenom postaju najveći zagovornici liberalizacije i održivog razvoja. Te iste zemlje, koje su svoj razvoj bazirale na eksploataciji fosilnih goriva i koje su odgovorne za najveći deo istorijske emisije, danas kada su rezerve fosilnih goriva iscrpljene, nameću nove standarde. Ne samo da imaju tehnološki naprednu industriju, nego imaju i podršku kroz razne mehanizme.\nTako članice EU imaju posebno namenjen Just Transition Mechanism (JTC) i fond za zemlje koje su najviše pogođene tranzicijom, jer se njihov dosadašnji razvoj bazirao na fosilnim gorivima i energetski intenzivnim granama industrije. Nemačka je jedan takav proces uspešno završila još pre nekoliko decenija, kada je 1960-tih započela strukturne reforme u regionima koji su se bazirali na proizvodnji ugla i čelika.\nNema sumnje da će EU kroz JTC i druge mehanizme i fondove (npr. European Regional Development Fund i European Social Fund Plus) olakšati tranziciju svojim članicama, međutim treće zemlje niti mogu računati na ista sredstva niti imaju tehnološki konkurentnu industriju. Primera radi, tri najveća izvoznika srpske privrede su smederevska železara, proizvodnja guma Tigar Tyers i borski rudnik. Ne samo da se radi o energetski intenzivnim granama i emiterima, nego o kompanijama koje zapošljavaju veliki broj radnika i koje su kao takve okosnice razvoja tih regiona. Dodatnim oporezivanjem gubi se cenovna konkurentnost i stvara se pritisak za investiranje u napredne tehnologije, ali bez mehanizama sistemske podrške privatni kapital traži kanale i stimulativnije poslovno okruženje. I ponovo se nalazimo u začaranom krugu održivog razvoja i opšteg društvenog blagostanja, ali sa tendencijom sve većeg rasta jaza između bogatih i siromašnih.\nDefinisanje adekvatne strukture privrede i privlačenje investicija, predstavlja osnovu dugoročne strategije razvoja, koja podrazumeva sinhronizovane strukturne reforme ne samo u sektoru industrije, energetike i zaštite životne sredine, nego i u drugim sektorima, koji treba da doprinesu stvaranju resursa i infrastrukture za višedecenijski preokret. Najave ove i sličnih mera, za male otvorene privrede Zapadnog Balkana znači da moraju kao prioritet imati razvoj privrede na bazi inovacija, ali i razvoj fleksibilnog i diplomatskog pristupa, kako bi proces tranzicije prilagodile specifičnostima regiona.\nI dok traje diskusija da li se uvođenjem uvoznih taksi na emisje rešavaju ekološki problemi ili se samo podstiče još veći jaz između razvijenih i nerazvijenih, čeka se sredina jula da se vidi da li će Evropska komisija objaviti zakonski predlog za CBAM kao deo mera iz Evropskog zelenog dogovora.\n(Autorka je je naučna savetnica u Institutu društvenih nauka i redovna profesorka Univerziteta Singidunum)\nTagovi: CBAM, CO2, EU, porez, Prekogranični mehanizam prilagođavanja emisije CO2, protekcionističke mere, takse\nPrevPRETHODNOZeleni oporavak nakon Covid-19: Nove strategije za naftnu industriju\nSLEDEĆEZašto se zelena tranzicija ne može dogoditi bez prirodnog gasa?Next\nAmerika je spremna za gasni ,,bum“\nEU i SAD će pregovarati o taksama na CO2


Završen prvi "Zlatibor kup"\n3 May 2022, 12:04 Čajetina sattv, TO Zlatibor Elena Marjanović\nPrvi međunarodni fudbalski turnir "Zlatibor kup" završen je danas utakmicama završne faze takmičenja u svim kategorijama. Ovaj turnir trajao je tri dana a okupio je preko 1000 učesnika iz više od 90 ekipa iz Srbije, Crne Gore, Makedonije, Austrije i Bosne i Hercegovine.\nKod svih starosnih kategorija od najmlađeg 2015. godišta do najstarijih fudbalera i fudbalerki na turniru koji su 2009. godište prisutan je bio veliki takmičarski naboj ali je u prvom planu bilo druženje i sportsko i fer nadmetanje. U "žaru borbe" mogla se videti i po neka suza mladih takmičara ali generalno svi nose lepe uspomene sa Zlatibora uz iskazanu želju ekipa da ovaj događaj postane tradicionalan. Kao uspomenu na ovaj turnir svaki učesnik dobio je majicu i medalju a najbolje ekipe i pojedinci dobili su i pehare. Tokom svih dana takmičenja na tribinama stadiona "Švajcarija" bio je prisutan veliki broj gledalaca koji su zdušno bodrili svoje mališane i tako na pravi način upotpunili i ulepšali ovu manifestaciju.\nOrganizaciju turnira pomogli su i bivši fudbalski asovi Vladimir Mudrinić, kao i Milan Biševac koji je nagradio najboljeg igrača najstarije generacije 2009 sedmodnevnim besplatnim boravkom na svom "FOOT ELITE" kampu koji se ovog leta održava na Zlatiboru. Organizatori turnira su Opština Čajetina, Turističko-Rekreativni kompleks Zlatibor, Turistička organizacija "Zlatibor", Sportski centar Čajetina i Sportski savez Čajetina. Partneri su bili Dino Park, Gold Gondola i Kulturni centar Zlatibor koji su se postarali da uz samo takmičenje deca imaju ispunjen i sadržajan ostatak svog boravka na "zlatnoj planini".\nPobednici Zlatibor kupa 2022 su:\nGodište 2009 - OFK Titograd\nGodište 2010 - Akademija Đorđe Petrov\nGodište 2011- FK Župa\nGodište 2012 - FK Crvena zvezda\nGodište 2013 - FK Crvena zvezda\nGodište 2014 - ŠF Rabona\nGodište 2015 - ŠF Novante


EU bez komentara na Tačijevu izjavu da neće dijalog sa Lajčakom | Radio Kosovska Mitrovica\n27. May, 2020 07:14 |\nEvropska unija nije imala komentar na izjavu kosovskog predsednika Hašima Tačija da ne želi da učestvuje u dijalogu Beograda i Prištine ako razgovore vodi specijalni predstavnik Miroslav Lajčak.\n“Nemamo komentar na ovakvu izjavu Tačija”, kratko je poručio portparol EU Peter Stano za Tanjug.\nNi sam Miroslav Lajčak, koji je na funkciju specijalnog predstavnika EU za dijalog Beograda i Prištine izabran početkom aprila, nije se oglašavao tim povodom.\nTači je svoj stav obrazložio time da “nije u kontaktu sa Lajčakom”, a da vršilac dužnosti premijera Aljbin Kurti “već tri meseca razgovara sa Lajčakom i Žosepom Boreljom” o “njemu nepoznatim stvarima”.\nOcenjujući da su u pitanju “pregovarači iz zemalja koje nisu priznale Kosovo”, Tači zaključuje da će se odazvati na pozive za sastanke koje organizuju Angela Merkel i Emanuel Makron, kao i da ima “puno poverenje” u rukovodstvo SAD da će proces pregovora “ubrzati i uspešno okončati”.\nTo nije prvi put da se zvaničnici Prištine otvoreno ne slažu sa ulogom EU u dijalogu Beograda i Prištine i insistiraju na većem učešću SAD.\nBivši premijer privremenih prištinskih institucija Ramuš Haradinaj je prilikom svoje prve posete Briselu u novembru 2017. godine takođe kritikovao rezultate EU i tadašnje šefice EU diplomatije Federike Mogerini kao posrednika u pregovorima o normalizaciji odnosa.\nTakva situacija dovela je do otkazivanja zajedničke konfrencije za medije Ramuša Haradinaja i Federike Mogerini u Briselu, što se ponovilo i sledeće godine nakon razgovora Haradinaja i Mogerinijeve o Sporazumu o stabilizaciji pridruživanju Kosova.\nZvaničan stav EU bio da je u pitanju “nedostatak vremena”, dok su diplomatski izvori naglašavali “lošu atmosferu” iza zatvorenih vrata.


Dodik: Stvari u BiH treba vratiti na ustavna podešavanja - Glas Srpske\nSrna 07.12.2021 16:07\nBEOGRAD - Srpski član Predsjedništva BiH Milorad Dodik poručio je da stvari u BiH treba vratiti na "podešavanje" predviđeno Ustavom BiH u kome je jasno predviđeno da je BiH prazna ljuštura koja nema ništa, a koju su pokušali da popune stranci, dok je Republika Srpska država.\n"Tako da stvar samo treba da se vrati na podešavanje kako je predviđeno Ustavom BiH. Ja nisam pisao Ustav, ali se borim za njegovo određenje. Ja ništa ne tražim osim Ustava i zato postajem kriv. To je moj doprinos novijoj političkoj istoriji. Boriš se za Ustav, boriš se za napisana međunarodna prava i onda si kriv", izjavio je Dodik novinarima u Beogradu.\n"Ja sada ne bih ulazio u njihove glave, ali u svakom slučaju u bivšoj Jugoslaviji, što je predsjednik Srbije Aleksandar Vučić prije neki dan rekao, svima je dozvoljeno da se odvoje od Srba, a Srbima nije dovoljeno da se ni od koga odvoje nego su nas strpali, pa su rekli, morate da trpite ovo na Kosovu, morate da trpite ovo u BiH...", rekao je Dodik.\n"I međunarodno pravo i unutrašnje pravo, sve je to skršeno, sve je to slomljeno zbog ranije datih obećanja Alije Izetbegoviću i drugima da potpišu Dejtonski sporazum, a da će oni kasnije modelirati u nekom smislu. Znali smo mi to, ali smo vjerovali da ima neka granica", rekao je Dodik.\n"I sad, ako nemamo sada politički refleks i političku borbu, onda za dvije godine nećemo imati za šta da se borimo u Republici Srpskoj", rekao je Dodik.\nSrpska vraća nadležnosti 10. decembra, na dan donošenja "bonskih ovlašćenja"\nSrpski član Predsjedništva je poručio u Beogradu da je važna i nije nebitna vijest da građani u BiH više namaju visokog predstavnika, a da građanin Njemačke Kristijan Šmit nije visoki predstavnik već je u svemu što je radio – bivši.\n"Pogotovo ne mogu izgubiti zbog neke male Republike Srpske i sada se povući i reći: žIzvinite nismo mislili ozbiljnož. Ali ako mi pristanemo da prihvatimo njihove naloge, onda smo beznačajni, onda ne postojimo", rekao je Dodik.


Kompanija Jugorosgaz donirala dva miliona dinara srpskom zdravstvu - 02.04.2020, Sputnik Srbija\nKompanija Jugorosgaz donirala dva miliona dinara srpskom zdravstvu\nKompanija Jugorosgaz donirala je 2 miliona dinara zdravstvenom sistemu Srbije. Novac je doniran Republičkom fondu za zdravstveno osiguranje u cilju suzbijanja... 02.04.2020, Sputnik Srbija\nKompanija Jugorosgaz donirala je 2 miliona dinara zdravstvenom sistemu Srbije. Novac je doniran Republičkom fondu za zdravstveno osiguranje u cilju suzbijanja epidemije izazvane novim virusom korona\n„Solidarnost, podrška i disciplina, kao i brza reakcija mogu pomoći da iz ove situacije Srbija izađe bez većih posledica i u što kraćem vremenskom periodu“, navode u toj kompaniji.\nKako dodaju, „u vreme krize koju je izazvala epidemija virusa korona važno je da se pojedinci, ali i kompanije ponašaju odgovorno i etički“.\n„Za kompaniju Jugorosgaz odgovorno poslovanje označava imperativ da se ispravno funkcioniše na svim nivoima - od odnosa sa klijentima, brige o zaposlenima kao i do poslovne prakse i poštovanja zakona. U skladu sa tim, za vreme trajanja vanrednog stanja u Republici Srbiji, kompanije Jugorosgaz Beograd i Jugorosgaz - Transport Niš radiće sa kupcima na daljinu preko elektronske pošte, fiksnih i mobilnih telefona“, navode iz ove kompanije.


Mimemo je najnoviji proizvod Volpi studija a ujedno i prvi automatski dozator pilula na svetu koji nikoga neće ostaviti ravnodušnim...\nU pitanju je krajnje minimalistički dizajn osmišljen od strane doktora koji su udružili svoje znanje ali i kreativne sposobnosti ne bi li pomogli pacijentima da uzmu ispravne pilule u pravoj dozi, u pravo vreme. Jedan od njihovih uslova je bio da “medicinski uređaj ne liči na klasičan medicinski uređaj”, i kao što ćete i sami videti – u tome su definitivno i uspeli!\nDizajnerski tim je dobio inspiraciju iz drugih predmeta i uređaja na radnoj površini, odlučujući se za nešto što izgleda na pola puta između tostera i kasice prasice. Cena je takođe bila ključni faktor, što je podstaklo upotrebu neutralne plastike i plute - materijala koji se uklapaju u većinu enterijera.\nMeđutim, važnije od estetike bilo je kako će mašina raditi, pa su se inženjeri prvo koncentrisali na bezbedno držanje zaliha različitih lekova, zatim odabir prave kombinacije pilula u datom trenutku i davanje istih pacijentima. Sve to je i ostvareno zahvaljujući ugradnom elektronskom satu koji pokreće mehanizam u željeno vreme.\nUnutar samog aparata postoje različiti “kontejneri” koji drže različite vrste lekova, a svaki se rotira u položaj za preuzimanje u skladu sa terapijskim planom. Povezivanje sa negovateljima i lekarima preko aplikacije jedna je od inovativnih karakteristika aparata, što pomaže u praćenju usaglašenosti pacijenta sa terapijom u realnom vremenu.\nMimemo može da upravlja sa do 12 različitih pilula ili kapsula. Ovaj jedinstveni modularni dizajn je jedna od ključnih karakteristika aparata koji ima prilagođen pristup zasnovan na stvarnim potrebama pacijenata. Celokupnim procesom se upravlja preko aplikacije - od punjenja kontejnera sa do 3 meseca zaliha lekova, do postavljanja terapijskog plana i njegove izmene u bilo kom trenutku.


Izvor: iKragujevac arhiva vesti 21.02.2016 - Naslovi.net\nVELIKA RACIJA U KRAGUJEVCU: Žandarmerija sa oklopnima vozilima upala u tri kafića\nKragujevačka policija uz asistenciju Žandarmerije izvršila je sinoć upad u klubove "Volpe", "Carpe Diem" i Palisad! Oklopna vozila Žandarmerije, naoružani pripadnici te službe upali su oko tri sata ujutru u sva tri kluba. Niko nije mogao da uđe i… »\nKragujevčani, šta vi mislite ko je bolji RONALDO ili MESI ?\nRivalstvo ova dva fudbalera traje već godinama i izgleda da će se to nastaviti i u budućnosti. Dva najbolja fudbalera današnjice, kako na terenu tako i van njega. Dok se njih dvojica bore za titule sa svojim klubovima, fudbalska javnost svakog dana… »\nRusi ponosni na kragujevački kafić - PUTIN\nSvi pričaju o tome. Mladi kragujevački rusofili, vlasnici novootvorenog kafića Putin, zvučnim imenom ruskog vođe želeli su da stvore autentičan lokalni brend. Nas portal je među prvima objavio vest da je KRAGUJEVAČKI "PUTIN KAFE" UZDRMAO POLA… »\n21.02.2016 iKragujevac, kategorije


Ljajić: Povjećati robnu razmjenu sa Turskom\nNaslovnica Sjeverni Sandžak Novi Pazar Ljajić: Povjećati robnu razmjenu sa Turskom\nNovi Pazar – U Srbiji postoji samo 30 turskih preduzeća što pokazuje da je mali odziv turskih investicija, rekao ministar trgovine Rasim Ljajić i pozvao turske investitore da ulažu u Srbiju i iskoriste pogodnosti koje im Srbija nudi.\nMinistar spoljne i unutrašnje trgovine Rasim Ljajić pozvao je turske investitore da ulažu u Srbiju i da iskoriste pogodnosti koje Srbija nudi stranim investitorima. On je na otvaranju Četvrtog srpsko-turskog poslovnog foruma rekao da je robna razmjena dve zemlje mala i da iznosi oko 500 miliona evra, a da očekuje da će sledeće godine dostići milijardu evra.\nLjajić je rekao da u Srbiji postoje samo 30 turskih preduzeća što pokazuje da je mali odziv turskih investicija. Prema njegovim riječima, dvije države su učinile sve i obezbjedile dobre uslove poslovanja, a sada je red na privrednicima da oni ostvare bolju saradnju. Ljajić je rekao da je interes Srbije da smanji deficit u razmjeni sa Turskom, jer ima šta da ponudi turskom tržištu.\nGradonačelnik Novog Pazara dr Meho Mahmutović rekao je da je grad Novi Pazar na Forumu prisutan sa velikom delegacijom privrednika. On je rekao da je svrha upoznavanje domaćih privrednika sa privrednicima iz Turske I naglasio da očekuje da će saradnja privrednika iz Sandžaka I Novog Pazara sa privrednicima iz Turske biti uvećana kada Koridor 11i aerodrom u Lađevcima bude izgrađeni.\nOrganizator Srpsko-Turskog poslovnog foruma koji se održava u Beogradu je Udruženje privrednika SITA, Privredna komora Beograda i Ministarstvo spoljne i unutrašnje trgovine i telekomunikacija Srbije, a otvaranju Četvrtog srpsko-turskog poslovnog foruma prisustvovao je I ambassador Turske u Srbiji Mehmet Kemal Bozaj. Privrednu delegaciju Turske čine firme 34 privredna društva iz sektora građevinarstva, tekstila, prehrane, kao i auto, mašinske, papirne i hemijske industrije i proizvodnje namještaja.


Potpisan ugovor za obnovu tri školska objekta u Kantonu Sarajevo - Akta.ba\nPotpisan ugovor za obnovu tri školska objekta u Kantonu Sarajevo\n29.10.2018. 13:53 / Izvor: Akta.ba\nU okviru Projekta "Energetska efikasnost u Bosni i Hercegovini", koji u Federaciji BiH implementira Federalno ministarstvo prostornog uređenja putem kreditnih sredstava Svjetske banke, tri obrazovne institucije u Kantonu Sarajevo dobit će novo ruho, zahvaljujući mjerama energetske efikasnosti.\nTim povodom danas je potpisan ugovor između federalnog ministra prostornog uređenja Josipa Martića i predstavnika mostarskih kompanija JV Promark doo i ZT Tehnozaštita doo, koje su izabrane za izvođače radova.\nU obnovu objekata bit će uloženo više od 1.250.000 KM, a planirani radovi na sarajevskim školama JU "Srednja elektrotehnička škola", JU "Peta osnovna škola" Ilidža te JU OŠ "Izet Šabić" Sarajevo će biti realizirani u skladu sa svjetskim standardima iz oblasti energijske efikasnosti.\n"Uspješna suradnja s Vladom Kantona Sarajevo u proteklom periodu rezultirala je obnovom 10 objekata. S istim entuzijazmom pristupamo realizaciji i novih aktivnosti, a sve s ciljem ukazivanja na prednosti energijske efikasnosti, što između ostalog podrazumijeva unapređenje komfora u samim objektima, ali i dugoročne uštede na računima za električnu energiju", izjavio je ministar Martić.\nSredstva za ovu namjenu obezbijeđena su proračunom Federacije BiH za 2018. godinu, saopćeno je iz Federalnog ministarstva prostornog uređenja.\nobnova tri školska objekta


Foto: MUP, Dado Đilas\nU akciji dve policije uhapšeno 12 osoba\n20.06.2018. 23:11h 20.06.2018. 23:20h\nOrganizovana srpsko-italijanska kriminalna grupa, koja se sumnjiči da je duže vreme prodavala kokain u Evropi, uhapšena je u Beogradu i Italiji, saopštio je MUP.\nU akciji koja je trajala nekoliko meseci ukupno je 20 osoba stavljeno iza rešetaka, a juče je uhapšeno 12, od kojih četiri u Srbiji i osam u Italiji.\nPalo osmoro Italijana\n- U Beogradu su uhapšeni Jakov Kontić i Milovan Nikolić Profa, inače vođe pomenute kriminalne grupe, kao i Sonja Lazić, Kontićeva nevenčana supruga, i Zoran Končulić. Kontić i Nikolić su ranije pominjani kao jedni od najvećih dilera kokaina u Italiji. Protiv Jakova Kontića su i ranije pokretane akcije u Italiji i sumnja se da je sarađivao sa ogrankom poznate italijanske mafijaške grupe Ndrangeta u Milanu. Prema operativnim podacima italijanske policije, Kontić je bio desna ruka Darka Šarića i delu njegove grupe koja je optužena za šverc kokaina u Italiji - navodi izvor Kurira.\nMeđu uhapšenima je i Jakov Kontić (46), poznat i kao saradnik Darka Šarića.\nSumnja se da je upravo on bio vođa ove grupe, a prema operativnim podacima Kontić je sarađivao i sa Darkom Šarićem kojem se u Srbiji sudi kao najvećem narko bosu sa ovih prostora.\nDeset pripanika Šarićeve grupe pravosnažno je osuđeno u Milanu za rasturanje kokaina, a u Srbiji postupak još traje.\nNa suđenju Šariću u Beogradu tužilaštvo je kao dokaze izvelo presretnute razgovore gde se spominje Kontić kao saradnik klana.\nSada uhapšeni Jakov Kontić, hapšen je i pre osam godina u Italiji kao jedan od glavnih narko bosova koji je sever te zemlje snabdevao kokainom. U akciji "Belo" u martu 2012. italijanska policija uhapsila 36 ljudi, među njima i Kontića a tada je zaplenjeno 75 kilograma kokaina, 400.000 evra u kešu, nekoliko automobila, oružja, nekretnina, prenosi Blic.\nOn je tada bio označen kao jedan od najvećih narko-dilera povezan sa kriminalnim grupama iz Srbije, Crne Gore, i Španije. Sumnja se da je ovaj Beograđanin poreklom iz Crne Gore krijumčarenjem kokaina rukovodio iz Milana, a da su mu u tome pomagale i određene kriminalne narko-grupe iz Beograda i Srbije.\nTokom praćenja i prisluškivanja grupe, italijanske službe su došle do podataka da su u mesecima pre hapšenja iz 2012. prodali najmanje 200 kilograma kokaina.\nKontić je bio konkurentan na tržištu jer je imao niže cene droge. Od tada se sumnja da je sarađivao sa jednim od bosova ispostave Ndrangete u Milanu, Luiđijem Magrinijem, sa kojim je sada i u rodbinskim vezama pošto se verio sa njegovom rođenom sestrom. Ipak ubrzo je Magrini je završio u zatvoru, tokom akcije „Dominio“ i tada Kontić preuzima poslove i angažuje drugu kriminalnu italijansku ekipu, poznatu kao "familija Magrini", da rastura kokain.\nKokain je stizao iz Kolumbije, a prema tadašnjim operativnim podacima Kontićevi pomagači radili na potezu od Argentine, preko Južnoafričke Republike, Nemačke, Crne Gore, Srbije do Italije. On je označen kao glavni pregovarač sa kolumbijskim karteloma, a njegov kokain je bio jeftiniji za 20 odsto.\nMediji u Italiji tada su objavili i nekoliko presretnutih prisluškivanih razgovora pripadnika ove grupe, iz kojih se vidi koliko je visoko bio pozicioniran Kontić. Objavljeno je da italijanska policija odavno traga za Kontićem, još od akcije „Dominio“ iz 2005. koju je on samo pukom srećom izbegao.\nJakov Kontić uhapšen je danas nakon akcije koja je sprovedena u saradnji srpskog Tužilaštva za organizovani kriminal i njihovih kolega iz Milana. Akcija je trajala trajala godinu dana, uhapšeno 13 osoba od kojih pet u Srbiji i osam u Italiji.\nUhapršen je i Milovan Nikolić, za koga se sumnja da je u saradnji sa Kontićem takođe vodio ove poslove.\nGrupa se sumnjiči da je kokain čistoće 86,7 nabavljala u Holandiji po ceni od 33.000 do 38.000 evra po kilogramu. Zatim ga je odatle preko Nemačke transportovala do Austrije gde je rađena deoba. Jedan deo je prebacivan u Italiju.\nSumnja se da je godišnje tako prebacivano samo do Italije i više stotina kilograma kokaina.\nPored „beogradskog dela“ grupe, u Italiji su uhapšeni A. G. (49), B. M. (45), G. A. (43), G. L. (59), L. P. (45), L. A. (46), M. A. (62) i R. M. (38), i svi su italijanski državljani. Narko-banda se sumnjiči da je kokain čistoće 86,7 odsto nabavljala u Holandiji po ceni od 33.000 do 38.000 evra po kilogramu. Zatim ga je odatle preko Nemačke transportovala do Austrije, gde je rađena deoba. Jedan deo je prebacivan u Italiju. Sumnja se da je godišnje tako prebacivano samo do Italije i više stotina kilograma kokaina.\nKupovali stanove i kola\n- Organizatori grupe iz Beograda se sumnjiče da su novac stečen od prodaje droge u Srbiji ulagali u kupovinu nekretnina i skupocenih vozila. Prilikom pretresa njihovih stanova i drugih prostorija, kao i jednog sefa, pronađeno je i zaplenjeno 58.250 evra, zatim četiri automobila, četiri skupocena ručna sata, oko pet kilograma kokaina, dva motocikla i šest komada pištoljske municije - navodi se u saopštenju MUP.\nU prethodnim hapšenjima u okviru ove akcije u Italiji je zaplenjeno 24 kilograma kokaina, 12,7 kilograma marihuane i dva pištolja. Tada su uhapšeni srpski državljani P. S. (53), B. LJ. (66), R. Z. (45), K. N. (32), J. D. (38) i K. D. (43), Italijan F. A. (41) i K. K. (46) iz Slovenije.\n( Kurir / D. Stamenković / Blic)\nsrpsko-italijanska bandahapšenjeDarko ŠarićJakov KontićMilovan Nikolić ProfahapšenjeMafijaItalijaorganizovani kriminal


Blic: Vozači tri godine za osiguranje plaćali više nego što je trebalo - Bizlife.rs\nBlic: Vozači tri godine za osiguranje plaćali više nego što je trebalo\n10:56 Beograd, 14/10/2011\nKomisija je utvrdila da su osiguravajuće kuće imale iste troškove obaveznog osiguranja kome podleže svih milion i po vozila u zemlji. Vozači tako nisu imali mogućnost izbora jer su istu cenu imale svih 11 osiguravajućih kuća. Takođe, osiguravači su ukinuli i poklone osiguranicima i odloženo plaćanje premije osiguranja, što je bilo dodatno narušavanje konkurencije.\n“Odlukom Upravnog odbora Udruženja osiguravača iz 2008. godine, osiguravajuće kuće su zaustavile i mogućnost naplate kasko osiguranja za više godina unapred. To je bilo direktno mešanje udruženja u politiku članica koju bi po zakonu trebalo da sprovode samostalno. Suština je bila u dogovaranju uslova poslovanja koji je praktično vodio do dogovora o ceni,” kaže izvor „Blica“ iz Komisije za zaštitu konkurencije.